**Programul Operaţional Regional 2014-2020**

**Axa prioritară 8 -** Dezvoltarea infrastructurii sanitare şi sociale

**Prioritatea de investiții 8.1 –** Investiţii în infrastructurile sanitare şi sociale care contribuie la dezvoltarea la nivel naţional, regional şi local, reducând inegalităţile în ceea ce priveşte starea de sănătate şi promovând incluziunea socială prin îmbunătăţirea accesului la serviciile sociale, culturale și de recreere, precum și trecerea de la serviciile instituționale la serviciile prestate de comunități

**Obiectivul Specific 8.1 –** Creșterea accesiblității serviciilor de sănătate, comunitare și a celor de nivel secundar, în special pentru zonele sărace și izolate

**Operațiunea A – Ambulatorii**

Apelurile de proiecte

P.O.R/2018/8/8.1/8.1.A/1/7 regiuni - cod apel POR/266/8

P.O.R/2018/8/8.1/8.1.A/1/ITI - cod apel POR/267/8

**Operațiunea 8.1.A Ambulatorii**

GHIDUL SOLICITANTULUI

CONDIȚII SPECIFICE DE ACCESARE A FONDURILOR

**Aprilie 2018**

**INTRODUCERE**

Acest document reprezintă un îndrumar pentru apelurile de proiecte specificate mai sus.

Prezentul document, numit în continuare Ghid Specific, se adresează tuturor potențialilor solicitanți de finanțare pentru Operațiunea A - Ambulatorii a Obiectivului Specific 8.1, **cu mențiunea că la acesta se adaugă, acolo unde sunt indicate, prevederile Ghidul solicitantului - Condiții generale de accesare a fondurilor în cadrul POR 2014-2020, numit în continuare Ghidul General**.

**Apelurile de proiecte se lansează prin aplicația MySmis.**

Prezentul ghid constituie documentul în baza căruia se completează și se lansează în MYSMIS apelurile de proiecte cu **codurile POR/267/8 și POR/266/8**. Acest document prevalează asupra extraselor din ghid incluse în MySMIS.

Prevederile contractului de finanțare prevalează asupra extraselor din cadrul acestuia, menționate în ghid .

Aspectele cuprinse în acest document ce derivă din Programul Operațional Regional 2014-2020 (numit în continuare POR) și modul său de implementare, vor fi interpretate exclusiv de către Ministerul Dezvoltării Regionale și Administrației Publice, în calitate de Autoritate de Management pentru Programul Operațional Regional (MDRAP – AMPOR) cu respectarea legislației în vigoare și folosind metoda de interpretare sistematică.

Vă recomandăm ca înainte de a începe completarea cererii de finanțare să vă asiguraţi că aţi parcurs toate informaţiile prezentate în acest document, **precum şi toate prevederile din Ghidul General** şi să vă asigurați că aţi înţeles toate aspectele legate de specificul intervenţiilor finanţate din POR, axa prioritară 8 - Dezvoltarea infrastructurii de sanitare şi sociale, **Obiectivul Specific 8.1 - Creșterea accesiblității serviciilor de sănătate, comunitare și a celor de nivel secundar, în special pentru zonele sărace și izolate**, Operațiunea A-Ambulatorii

Vă recomandăm ca până la data limită de depunere a cererilor de finanţare în cadrul apelurilor de proiecte, să consultaţi periodic pagina de internet [www.inforegio.ro](http://www.inforegio.ro), pentru a urmări eventualele modificări ale condiţiilor specifice și/sau generale, precum și alte comunicări / clarificări pentru accesarea fondurilor în cadrul POR.

În sensul prezentului Ghid, termenul ” proiect ” reprezintă cererea de finanțare așa cum este definită în cadrul secțiunii 2.3 . La sediul **Organismelor Intermediare POR** (din cadrul Agențiilor pentru Dezvoltare Regională <http://www.inforegio.ro/ro/contact.html> ), precum și la cel al **Asociației de Dezvoltare Intercomunitară ITI Delta Dunării** (ADI ITI DD <http://www.itideltadunarii.com> ), funcţionează un birou de informare, unde solicitanţii pot fi asistaţi, în mod gratuit, în clarificarea unor aspecte legate de completarea şi pregătirea cererii de finanţare.

Pentru investiţiile aferente proiectelor ce vor fi implementate în zona de Investiţie Teritorială Integrată Delta Dunării, menţionăm faptul că Asociaţia pentru Dezvoltarea Intercomunitară ITI Delta Dunării deţine un rol important în derularea acestor investiţii.

Asociaţia pentru Dezvoltarea Intercomunitară ITI Delta Dunării (ADI ITI DD), s-a constituit în scopul organizării, reglementării, finanţării, monitorizării şi coordonării în comun, pe raza de competenţă a unităţilor administrativ-teritoriale cuprinse în Strategia Integrată de Dezvoltare Durabilă a Deltei Dunării (2030) (SIDDDD), a unor proiecte de investiţii publice de interes zonal sau regional, destinate conservării şi reconstrucţiei ecologice din aria Rezervaţiei Deltei Dunării, modernizării infrastructurii aferente zonei, a dezvoltării sectorului economic public şi privat, a turismului şi regenerării urbane şi rurale.

ADI-ITI DD are, de asemenea, un rol important în stimularea beneficiarilor la nivel local și în sprijinirea pregătirii proiectelor, precum și pentru a asigura prevenție în fază incipientă a oricăror probleme cu care se confruntă proiectele.

**Proiectele ITI DD vor urma procedura aplicabilă proiectelor aferente apelului naţional.**

Menţionăm faptul că AM POR îşi rezervă dreptul de a interveni în orice moment al procesului de evaluare, selecţie şi contractare, putând solicita clarificări şi documente suplimentare, atunci când consideră că este necesar.

Prezentul ghid stabilește condițiile de acordare a finanțării atât pentru proiectele implementate în Zona Investiţiei Teritoriale Integrate Delta Dunării, cât și pentru restul regiunilor de dezvoltare, cu excepţia regiunii Bucureşti-Ilfov.

# Cuprins

[Cuprins..........................................................................................................................4](#_Toc508700156)

[1. Informații despre axa prioritară și prioritatea de investiții.........................................................6](#_Toc508700157)

[1.1. Axa Prioritară, Prioritatea de Investiții ........................................................................6](#_Toc508700158)

[1.2. Obiectivul specific al axei prioritare și al priorității de investiții...............................................6](#_Toc508700159)

[1.3. Contextul prezentelor apeluri din cadrul axei prioritare 8.......................................................7](#_Toc508700160)

[1.4. Acțiunile sprijinite în cadrul Axei Prioritare 8, P.I 8.1, O.S 8.1, Operațiunea A .............................................................................................................................8](#_Toc508700161)

[1.5. Indicatorii priorității de investiție....................................................................................8](#_Toc508700162)

[1.6. Indicatorii de proiect ............................................................................................9](#_Toc508700163)

[1.7. Rata de cofinanțare acordată în cadrul prezentelor apeluri de proiecte.....................................10](#_Toc508700164)

[2. Informații despre apelurile de proiecte..............................................................................10](#_Toc508700165)

[2.1 Tipul apelurilor de proiecte care se lansează......................................................................10](#_Toc508700166)

[2.2 Perioada în care poate fi depusă cererea de finanțare...........................................................10](#_Toc508700167)

[2.3 Modalitatea de depunere și de completare a cererii de finanţare.............................................11](#_Toc508700168)

[2.4 Valoarea eligibilă minimă și maximă a unui cereri de finanțare................................................14](#_Toc508700169)

[2.5 Alocarea apelurilor de proiecte.......................................................................................14](#_Toc508700170)

[2.6 Solicitanții la finanțare în cadrul prezentelor apeluri de proiecte..............................................14](#_Toc508700171)

[2.7 Instrumente financiare/ Ajutorul de stat/ Proiecte generatoare de venituri nete...........................15](#_Toc508700172)

[3. Criterii de eligibilitate și selecție......................................................................................16](#_Toc508700173)

[3.1 Eligibilitatea solicitantului.............................................................................................17](#_Toc508700174)

[3.2 Eligibilitatea proiectului şi a activităţilor...........................................................................21](#_Toc508700175)

[3.3 Criterii de evaluare tehnică și financiară...........................................................................26](#_Toc508700177)

[3.4 Eligibilitatea cheltuielilor..............................................................................................26](#_Toc508700178)

[4. Anexe ale cererii de finantare..........................................................................................36](#_Toc508700179)

[4.1 Anexele la depunerea cererii de finanțare..........................................................................36](#_Toc508700180)

[4.2 Anexele la momentul contractării cererii de finanţare...........................................................44](#_Toc508700181)

[5. Procesul de evaluare, selecție și contractare a proiectelor.......................................................47](#_Toc508700182)

[5.1 Conformitate administrativă și eligibilitate.........................................................................48](#_Toc508700183)

[5.2 Evaluarea tehnică și financiară, inclusiv vizita la fața locului...................................................48](#_Toc508700184)

[5.3 Renunțarea la cererea de finanțare și restituirea documentației...............................................50](#_Toc508700185)

[5.4 Contestații...............................................................................................................50](#_Toc508700186)

[5.5 Etapa precontractuală ..........................................................................................51](#_Toc508700187)

[5.6 Contractarea proiectelor. Clauze contractuale generale, aspecte financiare, monitorizarea realizării activităților proiectului, modificarea contractului de finanțare.................................................51](#_Toc508700188)

[6. Modificarea ghidului solicitantului.....................................................................................52](#_Toc508700189)

[7. Anexe..........................................................................................................................52](#_Toc508700190)

# 1. Informații despre axa prioritară și prioritatea de investiții

## Axa Prioritară, Prioritatea de Investiții

Aceste apeluri de proiecte sunt organizate în cadrul **Obiectului tematic 9** – Promovarea incluziunii sociale și combaterea sărăciei, **Axa Prioritară 8** - ”Dezvoltarea infrastructurii sanitare şi sociale”, **Prioritatea de Investiții 8.1** – Investiţii în infrastructurile sanitare şi sociale care contribuie la dezvoltarea la nivel naţional, regional şi local, reducând inegalităţile în ceea ce priveşte starea de sănătate şi promovând incluziunea socială prin îmbunătăţirea accesului la serviciile sociale, culturale și de recreere, precum și trecerea de la serviciile instituționale la serviciile prestate de comunitati”.

În cadrul acestei axe prioritare, se vor finanţa prin apeluri separate, proiecte de infrastructură pentru servicii de sănătate şi proiecte de infrastructură pentru servicii sociale.

În cazul infrastructurii pentru servicii de sănătate, de asemenea se vor lansa mai multe apeluri, în funcție de obiectivele specifice și de operațiunile aferente, după cum urmează :

**Obiectivul specific 8.1** ”Creșterea accesibilității serviciilor de sănătate, comunitare și a celor de nivel secundar, în special pentru zonele sărace și izolate” :

* **Operațiunea A – Ambulatorii ;**
* **Operațiunea B-** **Centre comunitare integrate ;**

**Obiectivul specific 8.2** ” Imbunătățirea calității și a eficienței îngrijirii spitalicești de urgență” :

* **Operațiunea A – Spitale regionale** ;
* **Operațiunea B** **– Unități de primiri urgențe ;**

## Obiectivul specific al axei prioritare și al priorității de investiții

Unul din obiectivele specifice al acestei axe prioritare este **Obiectivul Specific 8.1 – „**Creșterea accesibilității serviciilor de sănătate, comunitare și a celor de nivel secundar, în special pentru zonele sărace și izolate”.

Pentru îndeplinirea acestui obiectiv specific, investițiile în **infrastructura ambulatoriilor** și în **infrastructura centrelor comunitare integrate,** vor constitui **câte un apel dedicat**.

* Operațiunea A este dedicată investițiilor de tipul **reabilitarea/modernizarea/extinderea/dotarea infrastructurii ambulatoriilor, inclusiv a celor provenite din reorganizarea/raţionalizarea spitalelor mici, ineficiente**, investiții ce vor contribui la accesul sporit la servicii de îngrijire medicală primară a persoanelor sărace şi celor din zonele cu acces redus.

Astfel se va consolida **baza piramidei** pentru a putea prelua o proporţie din cazuistica medicală (afecțiuni de gravitate mică etc.) sau pentru a asigura prevenția necesară, pentru ameliorarea stării de sănătate și sporirii incluziunii sociale a persoanelor. În special, aceste segmente ale sistemului de sănătate **(asistența comunitară și ambulatorie)** vizează accesul sporit la servicii preventive și de îngrijire medicală primară a persoanelor sărace şi celor din zonele cu acces redus.

Acest obiectiv se va realiza atât prin corectarea politicilor în domeniu (măsuri de reglementare), cât și prinfinanţarea intervenţiilor de infrastructură și dotare a **reţelei de ambulatorii şi de Centre Comunitare Integrate** ce vor furniza atâtservicii medicale cât şi sociale, fiind o soluție flexibilă de accesibilizare a asistenței sociomedicale primare, mai ales pentru acele categorii de persoane sărace din mediul rural, persoane cu acces deficitar la servicii de sănătate.

Prin plusul de calitate a infrastructurii, se va dezvolta astfel reţeaua de centre medicale moderne, capabile să furnizeze îngrijire primară continuă, mai ales în mediul rural. Aceasta va conduce atât la eficientizarea sistemului de sănătate, prin reducerea internărilor evitabile, cât și la accesibilizarea ofertei de servicii de asistență în cadrul ambulatoriului.

Astfel, se urmărește reducerea inegalităților în ceea ce privește starea de sănătate a populației, mai ales a celei din mediul rural, din zone izolate sau defavorizate economic, prin diagnosticarea bolilor în stadiul incipient şi tratarea cu succes a unor afecţiuni mai ușoare, prevenind agravarea lor și ducând la scăderea ponderii persoanelor cu nevoi medicale neacoperite.

## Contextul prezentelor apeluri din cadrul axei prioritare 8

Cadrul general de dezvoltare și prioritizare a politicilor de sănătate pentru perioada 2014-2020 este asigurat de Strategia Națională de Sănătate 2014-2020[[1]](#footnote-1), document strategic de referință, elaborat de către Ministerul Sănătății, prin intermediul căruia sunt identificate direcţiile de dezvoltare pe care România trebuie să le urmeze, în vederea asigurării accesului echitabil la servicii de sănătate de calitate, cât mai apropiate de nevoile individului şi comunităţii.

Existența unei Strategii Naționale de sănătate si a Planurilor regionale de servicii de sănătate a dus la crearea premiselor de stimularea eficientizării sistemului de sănătate prin schimbarea paradigmei în modul de furnizare a asistenței medicale în general și a celei spitalicești, în special. În prezent, asistența medicală spitalicească în România se bazează în principal pe îngrijirea spitalicească acută, care este cea mai scumpă, și care este în mare măsură evitabilă prin îmbunătățirea prevenției și a îngrijirilor nespitalicești. O trecere de la îngrijirea spitalicească acută la tratarea majorității pacienților în regim ambulatoriu (îngrijire de zi în ambulatoriu, cabinete ambulatorii, precum și centre de diagnostic si tratament) este una dintre principalele măsuri definite în Strategia națională de sănătate și este în conformitate cu Recomandările Specifice de Țară referitoare la constituirea unei asistențe medicale durabile și rentabile.

Analizele funcționale extinse, realizate atât la nivel instituțional, cât și la nivel legislativ, relevă că obiectivele generale ale Strategiei, ce converg finalmente în direcția îmbunătățirii eficienței și sustenabilității sistemului de sănătate, nu pot fi realizate fără implicarea şi acțiunea responsabilă a tuturor actorilor instituționali, respectiv fără o cât mai eficientă utilizare a tuturor resurselor disponibile în sănătate.

Una dintre sursele de finanțare a priorităților identificate prin Strategia Națională de Sănătate 2014-2020 este Programul Operațional Regional 2014 – 2020.

## Acțiunile sprijinite în cadrul Axei Prioritare 8, Prioritatea de investiții 8.1, Obiectivul specific 8.1, Operațiunea A

**Investițiile eligibile** pentru co-finanțare prin acest apel se referă la:

* **Reabilitarea/modernizarea/extinderea/dotarea** **infrastructurii ambulatoriilor, inclusiv a celor provenite din reorganizarea/raţionalizarea spitalelor mici, ineficiente.**

## Indicatorii priorității de investiție

Indicatorii priorității de investiții fac obiectul monitorizării performanțelor programului, sarcină ce revine Autorității de Management pentru Programul Operațional Regional (AMPOR) și se referă la:

* **Indicatori de rezultat :**

|  |  |  |  |  |  |  |  |
| --- | --- | --- | --- | --- | --- | --- | --- |
| **ID** | **Indicator** | **Unitate de măsură** | **Valoare de referință** | **An de referință** | **Valoare țintă ( 2023)** | **Sursa datelor** | **Frecvența raportării** |
| **1S28** | Nevoi neacoperite de Servicii medicale (pentru chintila inferioară) | % | 13,3 | 2012 | 9,3 % | Eurostat | Anuală |

* **Indicatori de realizare :**

**Indicatorii de realizare (output)** măsoară produsele directe ale activităților unui program, tot ceea ce a fost obținut prin consumarea resurselor alocate.

NOTĂ: La nivelul Programului, monitorizarea acestor indicatori se realizează în mod agregat, pentru ambulatoriile și centrele comunitare integrate finanțate prin POR.

|  |  |  |  |  |  |
| --- | --- | --- | --- | --- | --- |
| **ID** | **Indicator** | **Unitate de măsură** | **Valoare țintă**  **( 2023)** | **Sursa datelor** | **Frecvența raportării** |
| 1S35 | Beneficiari de infrastructură medicală construită/ reabilitată/ modernizată/ extinsă/ dotată (pentru servicii medicale comunitare și ambulatorii) | Persoane | 230.000 | Rapoarte de monitorizare POR-MYSMIS | Anuală |
| 1S36 | Unități medicale construite/ reabilitate/ modernizate/ extinse/ dotate (pentru servicii medicale comunitare și ambulatorii) | Unități | 280 | Rapoarte de monitorizare POR-MYSMIS | Anuală |

## Indicatorii de proiect

Indicatorii de proiect fac obiectul monitorizării implementării și performanței investiției propuse prin proiect. Sarcina monitorizării acestor indicatori revine solicitantului de finanţare. Indicatorii de proiect sunt:

* **Indicatori de realizare :**

|  |  |  |
| --- | --- | --- |
| **ID** | **Indicator** | **Unitate de măsură** |
| 1S35 | Beneficiari de infrastructură medicală construită/ reabilitată/ modernizată/ extinsă/ dotată ( pentru servicii medicale comunitare și ambulatorii pentru ambulatorii) | Persoane |
| 1S36 | Unități medicale construite/ reabilitate/ modernizate/ extinse/ dotate ( pentru servicii medicale comunitare și ambulatorii pentru ambulatorii) | Unități |

|  |  |
| --- | --- |
|  | *Nu se acceptă identificarea și cuantificarea, în cadrul cererii de finanțare, a altor indicatori în afara celor menționați în cadrul acestei secțiuni*  **Neîndeplinirea țintelor stabilite la nivel de proiect, conduce la recuperarea finanţării proporţional cu gradul de neîndeplinire a indicatorului, în conformitate cu OUG nr.66/2011 privind prevenirea, constatarea și sancționarea neregulilor apărute în obținerea și utilizarea fondurilor europene si/sau a fondurilor publice naționale aferente acestora , cu modificările și completările ulterioare.** |
|  |  |
|  |  |

## 1.7. Rata de cofinanțare acordată în cadrul prezentelor apeluri de proiecte

* Rata de cofinanțare **din partea Uniunii Europene** este de **50%** din valoarea totală a cheltuielilor eligibile ale proiectului prin Fondul European de Dezvoltare Regională (FEDR) ;
* Rata de cofinanțare **din partea Bugetului de Stat** este de **48 %** din valoarea totală a cheltuielilor eligibile ale proiectului;
* Rata de cofinanțare **din partea Solicitantului** este de **2 %** din valoarea totală a cheltuielilor eligibile ale proiectului.

# 2. Informații despre apelurile de proiecte

## 2.1 Tipul apelurilor de proiecte care se lansează

Prezentele apeluri de proiecte vor fi de tip non competitiv ( primul venit, primul servit) cu **termen limită de depunere 5 luni**.

Acestea se adresează:

* **P.O.R./2018/8/8.1/8.1.A/1/7 regiuni -** celor **7 regiuni de dezvoltare** ale României: Nord Vest, Nord Est, Vest, Sud Vest Oltenia, Sud Muntenia, Sud Est si Centru, **cod apel POR/266/8**
* **P.O.R./2018/8/8.1/8.1.A/1/ITI - Teritoriului ITI Delta Dunării**, așa cum acesta este definit prin Strategia Integrată pentru Dezvoltare Durabilă a Deltei Dunării, aprobată prin Hotărârea Guvernului nr. 602 din 24 august 2016, **cod apel POR/267/8**

În cazul în care, în cadrul prezentelor apeluri de proiecte, o cerere de finanțare depusă de un solicitant este respinsă într-una din etapele procesului de evaluare, selecţie şi contractare, aceasta poate fi redepusă în cadrul aceluiași apel de proiecte, în limita termenului de depunere a proiectelor. Proiectele redepuse sunt considerate din punct de vedere procedural proiecte nou-depuse .

În etapa de precontractare, pot intra proiectele declarate conforme și eligibile care în urma evaluării tehnice și financiare **au obținut un punctaj minim de 50 de puncte.**

## 2.2 Perioada în care poate fi depusă cererea de finanțare

Data și ora începere depunere de proiecte: **12.05.2018, orele 12.00**

Data și ora închidere depunere de proiecte: **12.10.2018, orele 12.00**

|  |  |
| --- | --- |
|  | **Perioada de depunere menționată la această secțiune, se aplică ambelor apeluri de proiecte**. |

## 2.3 Modalitatea de depunere și de completare a cererii de finanţare

În cadrul prezentelor apeluri de proiecte, cererile de finanțare se vor depune exclusiv prin aplicația electronică MySMIS, disponibilă la adresa web <http://www.fonduri–ue.ro/mysmis>, doar în intervalul menționat la secțiunea 2.2 de mai sus.

Data depunerii cererii de finanțare este considerată data transmiterii acesteia prin intermediul sistemului electronic MySmis.

|  |  |
| --- | --- |
|  | **ATENȚIE:**  **Informațiile referitoare la Organismele Intermediare ale Programului Operațional Regional sunt disponibile la adresa** <http://www.inforegio.ro/ro/contact.html>  **Informațiile referitoare la Asociația de Dezvoltare Intercomunitară ITI Delta Dunării sunt disponibile la adresa**  <http://www.itideltadunarii.com> |

Cererea de finanțare este compusă din:

* **Formularul cererii de finanțare**.
* **Anexele la formularul cererii de finanțare**

Atât formularul cererii de finanțare cât și anexele acestuia, vor fi încărcate în MySMIS în format pdf și se vor transmite sub semnătură electronică extinsă, certificate în conformitate cu prevederile legale în vigoare.

A se vedea secțiunea 2.3.3 din cadrul prezentului ghid, pentru mai multe detalii legate de anexele la cererea de finanțare.

|  |  |
| --- | --- |
|  | În cazul necompletării tuturor secţiunilor cu caracter obligatoriu ale **formularului cererii de finanţare**, cererea de finanțare va fi respinsă, neintrând în procesul de evaluare şi selecţie. |

**2.3.1 Limba utilizată în completarea cererii de finanțare**

Conform *Ghidului solicitantului - Condiții generale de accesare a fondurilor în cadrul POR 2014-2020* (cu modificările și completările ulterioare), secțiunea 7.1

**2.3.2 Completarea și justificarea bugetului cererii de finanțare**

Completarea bugetului cererii de finanțare se va face *conform prevederilor aplicabile ale Ghidului solicitantului - Condiții generale de accesare a fondurilor în cadrul POR 2014-2020 (cu modificările și completările ulterioare), secțiunea 7.2,* precum și conform prevederilor prezentului document.

Contribuţia proprie a solicitantului la realizarea proiectului este formată din contribuția la valoarea totală eligibilă a proiectului ( în cuantum de 2% ) și din contribuția la valoarea totală neeligibilă a proiectului ( în cuantum de 100 % ).

**Se vor avea în vedere aspecte precum :**

* **Bugetul este complet şi corelat cu: activitățile prevăzute, resursele alocate/estimate, devizul general/devizul general centralizator (dacă este cazul).**
* **Cheltuielile au fost corect încadrate în categoria celor eligibile sau neeligibile, iar pragurile pentru anumite cheltuieli au fost respectate conform Ghidului specific** ;
* **Fundamentarea corectă a bugetului proiectului - bugetul proiectului trebuie să fie corelat cu obiectivele proiectului, precum și cu activităţile acestuia;**
* **Costurile sunt realiste (corect estimate), suficiente şi necesare pentru implementarea proiectului; Se vor justifica prețurile prin referiri la standarde de cost.**
* **Pentru lucrările/echipamentele/dotările pentru care nu există standard de cost se vor prezenta documente justificative care au stat la baza stabilirii costului aferent (minim trei oferte de preţ, liste de cantități și prețuri unitare provenite din surse verificabile și obiective etc., prețuri existente în SEAP). În această situație, documentele justificative nu vor fi depuse ca și anexe la formularul cererii de finanțare. Acestea vor fi menționate de către solicitant în cadrul Modelului D – Listă echipamente, dotări, lucrări sau servicii și vor fi prezentate/transmise doar în cazul în care acestea vor fi solicitate de către evaluatorul tehnic independent în etapa de evaluare tehnică și fianciară.**

Responsabilitatea costurilor este a beneficiarului, acesta putând menţiona/anexa documentele care au stat la baza fixarii preţurilor unitare din listele de cantităţi/echipamente.

|  |  |
| --- | --- |
|  | Dacă pe parcursul implementării proiectelor vor fi înregistrate economii, acestea vor putea fi utilizate în cadrul aceluiași proiect numai cu respectarea prevederilor contractuale. Noţiunea de economii este definită în cadrul contractelor de finanţare. |

**2.3.3 Anexele la formularul cererii de finanțare aplicabile prezentelor apeluri de proiecte**

Pentru toate proiectele depuse în cadrul POR 2014-2020 sunt solicitate anumite documente privind solicitantul şi cererea de finanţare, conform secțiunii 4 - Anexe ale formularului cererii de finantare. Momentele solicitării acestora sunt:

* La depunerea cererii de finanțare
* În etapa precontractuală.

Pentru unele anexe, acest ghid conține modele standard (eg. declarația de eligibilitate, declarația de angajament) sau recomandate.

**Documentele anexate vor fi :**

* scanate, încărcate integral (în totalitate), în format pdf., denumite corespunzător, ușor de identificat și lizibile
* semnate cu semnătură electronică extinsă, certificată în conformitate cu prevederile legale în vigoare, a reprezentantului legal al solicitantului/împuternicitului acestuia **.**

|  |  |
| --- | --- |
|  | În cadrul prezentelor apeluri, se acceptă semnarea și transmiterea sub semnătură electronică extinsă, certificată în conformitate cu prevederile legale în vigoare, a cererii de finanțare de către o persoană împuternicită, cu excepția declarațiilor în nume propriu și a certificării aplicației .  În cazul în care cererea de finanțare va fi semnată de către persoana împuternicită, declarațiile în nume propriu ( anexe la prezentul ghid) alături de certificarea aplicației vor fi semnate olograf de către reprezentantul legal al solicitantului și ulterior semnate cu semnătură electronică extinsă, certificată în conformitate cu prevederile legale în vigoare de către persoana împuternicită.  **În cazul parteneriatelor, fiecare dintre reprezentanții legali ai partenerilor/persoanele împuternicite ale acestora vor semna electronic conform mențiunilor de mai sus, documentele pe care aceștia le încarcă în MySmis, cu excepția certificării aplicației care va fi semnată doar de către reprezentantul legal al liderului de parteneriat .** |

**Dimensiunea unui fișier atașat în cadrul MySmis nu poate depăși 50 MB.** Este permisă fracționarea și încărcarea fracționată a unui document care depășeste limitele impuse de către sistem în mai multe fișiere tip pdf. (eg. Documentația tehnico-economică), cu respectarea condițiilor menționate mai sus.

Se recomandă așadar o atenție sporită la scanarea anumitor documente (eg. planșe, schițe, tabele) de dimensiuni mari, ori care necesită o rezoluție adecvată pentru a asigura lizibilitatea.

|  |  |
| --- | --- |
|  | Un document solicitat la depunerea cererii de finanțare, în cazul în care acesta nu a fost transmis, poate fi solicitat în urma unei cereri de clarificări în etapa de evaluare a conformităţii administrative şi a eligibilităţii.  În cazul în care, în urma solicitărilor de clarificări, se constată de către Organismele Intermediare (Agențiile pentru Dezvoltare Regională) că documentele solicitate la depunerea cererii de finanțare nu au fost transmise, cererea de finanțare va fi analizată exclusiv pe baza documentelor depuse initial, fapt ce va putea conduce la respingerea acesteia.  În cazul în care solicitantul consideră că poate explica o anumită situație și prin alte documente care sunt în conformitate cu legislația națională aplicabilă, în vigoare, acesta le poate anexa la cererea de finanțare ca documente facultative / opționale. |

## 2.4 Valoarea eligibilă minimă și maximă a unui cereri de finanțare

Valoare minimă eligibilă: **100 000** euro

Valoare maximă eligibilă: **2 300 000** euro.

|  |  |
| --- | --- |
|  | **Cursul valutar la care se va calcula încadrarea în limitele valorilor minime și maxime pentru un proiect este** cursul inforEuro[[2]](#footnote-2) la momentul lansării apelurilor de proiecte.  **Curs InforEuro aferent lunii APRILIE 2018 este de 1 EUR = 4.6525 RON** |

## 2.5 Alocarea apelurilor de proiecte

Alocarea financiară a prezentelor apeluri de proiecte este după cum urmează :

**P.O.R./2017/8/8.1/8.1.A/1/7 regiuni -** celor **7 regiuni de dezvoltare** ale României: Nord Vest, Nord Est, Vest, Sud Vest Oltenia, Sud Muntenia, Sud Est si Centru, **cod apel POR/266/8 ,** alocarea este de 186 200 000 **euro**, din care 95 000 000 **euro FEDR** și 91 200 000 **euro** cofinanțare din bugetul de stat

* **P.O.R./2017/8/8.1/8.1.A/1/ITI - Teritoriului ITI Delta Dunării**, așa cum acesta este definit prin Strategia Integrată pentru Dezvoltare Durabilă a Deltei Dunării, aprobată prin Hotărârea Guvernului nr. 602 din 24 august 2016, **cod apel POR/267/8,** alocarea este de 4 508 000 **euro**, din care 2 300 000 **euro FEDR** și 2 208 000 **euro** cofinanțare din bugetul de stat .

## 2.6 Solicitanții la finanțare în cadrul prezentelor apeluri de proiecte

Solicitanții eligibili în cadrul prezentelor apeluri de proiecte sunt :

1. **Unităţile administrativ-teritoriale**, definite conform Legii administraţiei publice locale nr. 215 din 23 aprilie 2001, republicată cu modificările şi completările ulterioare și constituite potrivit Legii nr. 2 din 16 februarie 1968 privind organizarea administrativă a teritoriului României, republicată, cu modificările și completările ulterioare.

**b) Parteneriate** între UAT și unități sanitare publice cu personalitate juridică proprie care au în componență unul sau mai multe ambulatorii. Lider-ul de proiect/parteneriat va fi Unitatea Administrativ Teritorială.

## 2.7 Instrumente financiare/ Ajutorul de stat/ Proiecte generatoare de venituri nete

**Instrumente financiare**: Nu se aplică.

**Ajutor de stat:** Ţinând seama de specificul activităţilor care urmează a fi finanţate în cadrul **Obiectivului Specific 8.1 – „**Creșterea accesibilității serviciilor de sănătate, comunitare și a celor de nivel secundar, în special pentru zonele sărace și izolate”, activităţi care nu au caracter economic, acest obiectiv specific nu intră sub incidenţa prevederilor referitoare la ajutorul de stat.

**Proiecte generatoare de venit:**

Proiectele pot fi proiecte generatoare de venit dacă se încadrează în prevederile art. 61 alin. 1 din Regulamentul (UE) nr. 1303/2013[[3]](#footnote-3) : „Prezentul articol se aplică operațiunilor care generează venituri nete ulterior finalizării lor. În sensul prezentului articol, „**venituri nete” înseamnă intrările de numerar plătite direct de utilizatori pentru bunurile sau serviciile din cadrul operațiunii, cum ar fi taxele suportate direct de utilizatori pentru utilizarea infrastructurii, vânzarea sau închirierea de terenuri sau clădiri ori plățile pentru servicii, minus eventualele costuri de funcționare și de înlocuire a echipamentelor cu durată scurtă de viață, suportate pe parcursul perioadei corespunzătoare**. Economiile la costurile de funcționare generate de operațiunea în cauză se tratează drept venituri nete **cu excepția cazului în care sunt compensate de o reducere egală a subvențiilor de funcționare**. În cazul în care costul de investiție nu este integral eligibil pentru cofinanțare, veniturile nete menționate la primul paragraf sunt alocate în mod proporțional părților eligibile și celor neeligibile din costul de investiție.”

**Conform Art. 16** – Determinarea veniturilor, litera (b) al Regulamentului nr. 480/2014[[4]](#footnote-4) al Comisiei,”veniturile nu includ transferuri de la bugetele de stat sau regionale sau de la sistemele de asigurări publice naționale”

**Conform Ghidului pentru Analiza cost beneficiu a proiectelor de investiții – Instrument economic de evaluare pentru politica de coeziune 2014-2020**, elaborat de către Comisia Europenă[[5]](#footnote-5), capitolului 2.7.4 - Costurile de exploatare și veniturile, ”**Transferurile sau subvențiile (eg., transferurile de la bugetele de stat sau regionale sau din asigurările naționale de sănătate), precum și alte venituri financiare (eg., dobânzile aferente depozitelor bancare) nu sunt incluse în veniturile operaționale pentru calculele de rentabilitate financiară, deoarece nu sunt direct imputabile operațiunilor proiectului.**

Atunci când, contribuția statului sau a altei autorități publice (AP) este, totuși, în schimbul unui bun sau al unui serviciu care îi este direct furnizat de proiect (adică statul este utilizatorul), acesta este în general considerat venit de proiect și se include în analiza profitabilității financiare.**”**

În consecință, transferurile bugetare ale sistemului național de asigurări publice pot fi considerate venituri

în conformitate cu articolul 61 alineatul (1) al Regulamentului (UE) nr. 1303/2013[[6]](#footnote-6), în cazul în care transferul bugetar se efectuează pentru un serviciu furnizat direct serviciului fondul de sănătate (statistici, cercetare medicală etc.), dar nu și în cazul în care compensează serviciile furnizate pacienților care contribuie la sistemul de sănătate prin impozite.

# 3. Criterii de eligibilitate și selecție

**Cererea de finanțare** (formularul cererii de finanțare și anexele acestuia) completată de către solicitant, face obiectul verificării eligibilității solicitantului și a proiectului, pe baza criteriilor enumerate în continuare și incluse în Grila de verificare a conformităţii administrative şi eligibilității, prevăzută în **Anexa - Grila de verificare a conformității administrative și a eligibilității**, la prezentul ghid.

***Criteriile de eligibilitate trebuie respectate de către solicitant începând cu data depunerii cererii de finanţare, pe tot parcursul procesului de evaluare, selecție și contractare, precum și pe perioada de implementare şi durabilitate a contractelor de finanțare, în condiţiile stipulate de acestea.***

Pentru perioada de implementare și durabilitate a contractelor de finanțare, vă rugăm să consultaţi clauzele contractuale din **contractul (model orientativ) anexă la Ghidul Solicitantului – Condiții generale pentru accesarea fondurilor în cadrul POR 2014-2020**, disponibil la adresa <http://inforegio.ro/ro/por-2014-2020/ghid-2014-2020.html> .

Pentru aplicarea și obținerea finanțării în cadrul Priorității de Investiții 8.1, O.S. 8.1 al POR 2014-2020, atât solicitantul de finanţare cât și proiectul trebuie să respecte în mod cumulativ toate criteriile de eligibilitate menționate în cadrul prezentei secțiuni, în termenele stabilite în prezentul ghid şi anexele la acesta. În cadrul subsecțiunilor următoare sunt enumerate toate criteriile de eligibilitate aplicabile prezentelor apeluri de proiecte.

## 3.1 Eligibilitatea solicitantului

**Solicitantul trebuie să îndeplinească următoarele condiții de natură instituţională, legală şi financiară:**

1. Se încadrează în categoria solicitanților eligibili:

1. **Unităţile administrativ-teritoriale**, definite conform Legii administraţiei publice locale nr. 215 din 23 aprilie 2001, republicată cu modificările şi completările ulterioare și constituite potrivit Legii nr. 2/1968 privind organizarea administrativă a teritoriului României, republicată.
2. **Parteneriate între UAT și unități sanitare publice** cu personalitate juridică proprie care au în componență unul sau mai multe ambulatorii. În acest caz, **Lider-ul de proiect/parteneriat** va fi Unitatea Administrativ Teritorială.

|  |  |
| --- | --- |
|  | **O cerere de finanțare va include o singură clădire publică în cadrul căreia unitatea sanitară își desfășoară activitatea**. ( eg: în cazul în care un ambulatoriu își desfășoară activitatea în mai multe clădiri ) cu excepția situației în care :  există clădiri tip corpuri/secții/pavilioane etc., construcții individuale, amplasate în aceeași localitate și în același perimetru/parcelă/adresă (care au număr cadastral comun sau numere cadastrale alăturate), în cadrul cărora se desfășoară/se acordă asistență medicală ambulatorie. În acest caz, o cerere de finanțare poate cuprinde una, mai multe sau toate aceste clădiri (componente) care vor face obiectul proiectului, în condițiile prevăzute în prezentul Ghid.  Pentru a fi eligibil, solicitantul de finanţare/fiecare membru al parteneriatului, după caz  trebuie să aibă personalitate juridică.  Nu există restricţii cu privire la numărul partenerilor.  Liderul parteneriatului se va identifica clar în toate documentele aferente proiectului.  În cazul unui parteneriat, acordul de parteneriat încheiat în scopul implementării proiectului, va fi anexat la Cererea de finanţare, însoțit de documentele ce dovedesc eligibilitatea partenerului.  Modelul recomandat de acord de parteneriat este cel din Ghidul general.  **În cazul în care, un solicitant care se încadrează în condiţiile de eligibilitate prevăzute în prezentul ghid, deține în proprietate mai multe unități sanitare, acesta poate depune mai multe cereri de finanțare cu respectarea principiului enunțat anterior.** |

2. Solicitantul de finanțare face dovada dreptului de proprietate/administrare asupra imobilului – obiect al proiectului /imobilelor/obiecte ale proiectului, la data depunerii cererii de finanțare (teren + construcții)

Pentru aceste tipuri de proiecte solicitantul la finanțare trebuie să demonstreze faptul că este titularul dreptului de proprietate publică/privată sau al dreptului de administrare.

Titularul oricărui alt drept real/creanţă nu va fi admis la finanţare.

**Se acceptă** **dovedirea dreptului de proprietate prin înscrierea provizorie aacestuia**.

Beneficiarul trebuie să facă dovada înscrierii definitive a dreptului de proprietate în termen de maxim **12 luni de la data intrării în vigoare a contractului de finanțare**.

* Imobilul (**în conformitate cu prezentul criteriu de eligibilitate**) ce face obiectul proiectului îndeplineşte cumulativ, începând cu data depunerii cererii de finanţare, următoarele condiţii:
  + este liber de orice sarcini sau interdicţii ce afectează implementarea operaţiunii;
  + nu face obiectul unor litigii având ca obiect dreptul invocat de către solicitant pentru realizarea proiectului, aflate în curs de soluţionare la instanţele judecătoreşti;
  + nu face obiectul revendicărilor potrivit unor legi speciale în materie sau dreptului comun.
* Pentru elementele de mai sus, nu vor conduce la respingerea cererii de finanțare din procesul de evaluare, selecție și contractare, acele limite ale dreptului de proprietate care nu sunt incompatibile cu realizarea activităților proiectului. (eg. servituți legale, servituți convenționale, servitutea de trecere cu piciorul, etc). Fiecare caz în parte va fi analizat la nivelul OI în cadrul etapei de verificare a conformității administrative și eligibilității. Garanțiile reale asupra imobilelor (eg. ipoteca, etc) sunt considerate în accepțiunea AMPOR incompatibile cu realizarea proiectelor de investiții în cadrul POR 2014-2020.
* În accepţiunea AMPOR, **dreptul de administrare** înscris în Cartea funciară în favoarea unei instituţii de drept public, cu personalitate juridică şi care desfăşoară activităţi în domeniul sănătății, **nu este considerat sarcină.** Proiectul devine neeligibil dacă intervine o hotărâre judecătorească definitivă până la finalizarea perioadei de durabilitate, care să afecteze dreptul invocat de către solicitant pentru realizarea proiectului.
* Solicitantul, în cazul în care va primi finanțare, trebuie ca pe perioada de durabilitate:
* să mențină investiția realizată (asigurând mentenanța și serviciile asociate necesare),
* să nu realizeze o modificare asupra calității de proprietar al infrastructurii și
* să nu realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale acesteia.
* Aceste elemente constituie clauze ale contractelor de finanțare
* De asemenea, modificarea dreptului asupra imobilului ce face obiectul cererii de finanțare nu se poate realiza decât în condițiile stricte prevăzute de contractul de finanțare. Pentru detalii cu privire la aceste aspecte vă rugăm să consultați modelul de contract anexat *Ghidului Solicitantului. Condiţii generale de accesare a fondurilor POR 2014-2020,* precum şi condiţiile specifice prevăzute în Anexa specifică la prezentul ghid.
* Dacă pe parcursul perioadei de implementare a contractului de finanțare, sau în perioada de durabilitate a proiectului, sunt afectate condițiile de construire/exploatare asupra infrastructurii privind drepturile asupra obiectului proiectului, beneficiarul are obligația contractuală de a returna finanțarea nerambursabilă acordată, precum și alte penalități, dacă este cazul, în conformitate cu prevederile contractuale.
* **Sunt neeligibile cererile de finanțare care includ ambulatorii ale căror spații au fost vândute, cu excepția cererilor de finanțare care vizează exclusiv dotări .**
* În cazul în care în clădire există spații/unități de clădire închiriate/date în folosință gratuită/concesionate unor persoane juridice, sunt îndeplinite următoarele condiții:
* Ocupanții (persoanele juridice) trebuie să fi fost selectați printr-o procedură transparentă și nediscriminatorie, conform legislației în vigoare

Se va vedea Declaraţia de eligibilitate (Model B - *Declaraţia de eligibilitate* din cadrul Anexei 3.1.B-1 la prezentul document).

* Suprafața utilă aferentă acestor spații/unități de clădire nu depășește 10% din suprafața totală utilă a clădirii.

Se va vedea Declaraţia de eligibilitate (Model B - *Declaraţia de eligibilitate* din cadrul Anexei 3.1.B-1 la prezentul document), coroborată cu informaţiile din extrasele de carte funciară.

* Este atașată Declaraţia ocupantului (persoana juridică care a închiriat/a primit în folosință gratuită/a obținut în concesiune spații/unități de clădire) prin care îşi exprimă acordul ca Solicitantul să realizeze investiția.
* (unde e cazul) În cazul în care într-o clădire sunt mai multe spații/ unități de clădire închiriate/date în folosință gratuită/concesionate, în condițiile enunțate mai sus, se va întocmi un Tabel centralizator al acestor ocupanți la nivel de clădire, în care se vor menționa informațiile de mai sus, inclusiv suprafața totală utilă a clădirii (mp) si suprafața utilă a acestor spații/unități de clădire (mp și %). Suprafața utilă cumulată aferentă acestor spații/unități de clădire nu depășește 10% din suprafața totală utilă a clădirii.

Condițiile de mai sus nu sunt aplicabile în cazul persoanelor juridice care au închiriat/au primit în folosință gratuită/ au obținut în concesiune spații/unități de clădire pentru a fi utilizate pe o durată limitată în cursul unei zile/săptămâni/luni în vederea desfășurării unor activități sportive, culturale, educaționale sau recreative. În cazul acestor persoane juridice sunt îndeplinite următoarele condiții:

* Ocupanții (persoanele juridice) trebuie să fi fost selectați printr-o procedură transparentă și nediscriminatorie, conform legislației în vigoare

Se va vedea Declaraţia de eligibilitate (Model B - *Declaraţia de eligibilitate* din cadrul Anexei 3.1.B-1 la prezentul document).

* Activitatea desfășurată de persoanele juridice respective nu afectează activitatea principală/ funcțiunea clădirii publice

Se va vedea Declaraţia de eligibilitate (Model B - *Declaraţia de eligibilitate* din cadrul Anexei 3.1.B-1 la prezentul document).

Notă: Persoanele juridice mai sus-menționate sunt persoane juridice care nu se încadrează în categoriile solicitanților eligibili

3. Solicitantul și reprezentantul său legal îndeplinesc condiţiile de eligibilitate, respectiv solicitantul și reprezentantul său legal, inclusiv partenerul, dacă este cazul, respectă condițiile prezentante în Declarația de eligibilitate

* Reprezentantul legal al solicitantului de finanţare, inclusiv cel al partenerului (dacă este cazul), va completa şi semna conform prevederilor prezentului Ghid, Declaraţia de eligibilitate ( **Model, anexă la prezentul ghid**).

4. Solicitantul va asigura caracterul durabil al investiției în conformitate cu art. 71 din Regulamentul Parlamentului European și al Consiliului nr. 1303/2013 [[7]](#footnote-7).

* Prin actele de proprietate/ administrare solicitantul va trebui să dovedească că poate să asigure caracterul durabil al investiţiei în conformitate cu art. 71 din Regulamentul Parlamentului European și al Consiliului nr. 1303/2013[[8]](#footnote-8), respectiv menţinerea investiției realizate din contribuția din fonduri FESI pe o perioadă **de cinci ani de la efectuarea plății finale.**

|  |  |
| --- | --- |
|  | Modificarea dreptului asupra imobilului ce face obiectul cererii de finanțare **nu se poate realiza decât în condițiile stricte prevăzute de contractul de finanțare**. Pentru detalii cu privire la aceste aspecte vă rugăm să consultați modelul de contract anexat *Ghidului Solicitantului. Condiţii generale de accesare a fondurilor POR 2014-2020,* precum şi condiţiile specifice prevăzute în Anexa 4.2.4 la prezentul ghid.   * Beneficiarul se obligă să nu înstrăineze obiectele/bunurile, fie ele mobile sau imobile până la finalul perioadei de durabilitate a proiectului; * În perioada de durabilitate a contractului de finanțare, Beneficiarul are obligaţia de a nu înceta sau delocaliza activitatea productivă în afara regiunii de dezvoltare regională în cadrul căruia a fost prevăzută inițial implementarea proiectului, sau de a nu realiza o modificare a proprietății asupra unui element de infrastructură care dă un avantaj nejustificat unui terţ, sau de a nu realiza o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale acestei operaţiuni. * Beneficiarul are obligaţia de a nu întreprinde nici o acţiune de natură a afecta condițiile de construire/exploatare asupra infrastructurii (teren și/sau clădire) aferente proiectului până la finalizarea perioadei de durabilitate a proiectului   Conform **Declarației de eligibilitate**, Model, anexă la prezentul ghid.  În cazul modificărilor condițiilor de eligibilitate pe perioada procesului de evaluare, selecție și contractare cererea de finanțare va fi respinsă  Ulterior contractării proiectului, modificarea condițiilor de eligibilitate este permisă numai în condițiile stricte ale prevederilor contractuale, cu respectarea legislaţiei în vigoare. |

5. Solicitantul demonstrează capacitatea și asigurarea cofinanțării proiectului

* Reprezentantul legal al solicitantului, inclusiv al partenerului, dacă este cazul, va completa şi semna Declaraţia de angajament ( **Model, anexă la prezentul ghid**) .

## 3.2 Eligibilitatea proiectului şi a activităţilor

1. Conformitatea proiectului cu Strategia de Dezvoltare Durabilă Integrată în Delta Dunării (2030)

Conformitatea proiectului cu Strategia de Dezvoltare Durabilă Integrată în Delta Dunării 2030 (SIDDDD) este analizată exclusiv de către Asociaţia pentru Dezvoltare Intercomunitară ITI Delta Dunării (ADI ITI DD), care va elibera un aviz de conformitate a proiectului cu strategia mai sus menţionată.

Avizul de conformitate este un document care trebuie depus de către solicitantul de finanţare, împreună cu cererea de finanţare.

Solicitanţii de finanţare vor solicita și depune din timp, la sediul ADI ITI DD, toate documentele necesare unei analize atente şi obiective a proiectului, efectuată exclusiv de către experţii ADI ITI DD în scopul obținerii „Avizului de conformitate cu SIDDDD”.

În cazul în care Avizul de conformitate eliberat de ADI ITI DD nu este ataşat cererii de finanţare, în urma solicitărilor de clarificări emise de către Organismele Intermediare (Agențiile pentru Dezvoltare Regională) aferente etapei de conformitate administrative și eligibilitate, cererea de finanțare va fi respinsă.

Autoritatea de Management pentru Programul Operaţional nu este implicată în analiza proiectului din punctul de vedere al conformităţii acestuia cu Strategia de Dezvoltare Durabilă Integrată în Delta Dunării (2030). Aplicantul poate contesta rezultatul acestei analizei adresându-se în acest scop exclusiv Asociaţiei pentru Dezvoltare Intercomunitară ITI Delta Dunării.

|  |  |
| --- | --- |
|  | **Acest criteriu de eligibilitate va fi aplicat numai proiectelor depuse în cadrul apelului dedicat ITI DD**. |

1. Proiectul precum și activităţile proiectului se încadrează în obiectivul specific corespunzător priorității de investiții 8.1 a POR Pentru a fi eligibil proiectul trebuie să se încadreze în obiectivul priorității de investiții 8.1 finanțate prin POR 2014-2020, prevăzut în secțiunea 1.2 a prezentului ghid specific.

**Acțiunile sprijinite orientative, eligibile în cadrul proiectului, pot fi:**

• reabilitarea/modernizarea/extinderea/dotarea **infrastructurii ambulatoriilor existente**;

• reabilitarea/modernizarea/extinderea/dotarea **infrastructurii** pentru înfiinţarea de **noi ambulatorii prin transformarea spitalelor mici, ineficiente**;

* reabilitarea/modernizarea/extinderea/dotarea infrastructurii în vederea **relocării ambulatoriilor existente ;**
* accesibilizarea spațiului destinat serviciilor medicale și a căilor de acces
* asigurarea/ modernizare utilităţilor generale şi specifice ( inclusiv branşarea la utilităţi pe amplasamentul obiectivului de investiții);
* achiziţionare dotări pentru infrastructura ambulatoriilor.

În sensul prezentului ghid, accesibilizarea căilor de acces prevăzută ca și activitate eligibilă , se referă la lucrările/dotările necesare adaptării căilor de acces în/către ambulatorii pe teritoriul delimitat din punct de vedere juridic pe care este construită clădirea cât și a căilor de acces din interiorul acestora, la necesitățile specifice ale persoanelor cu diferite tipuri de dizabilități .

În sensul prezentul ghid, accesibilizarea spațiului destinat serviciilor, se referă la lucrările/dotările necesare adaptării spațiului ambulatoriului, la necesitățile specifice ale persoanelor cu diferite tipuri de dizabilități .

* **Eligibilitatea unei activităţi nu implică în mod obligatoriu eligibilitatea cheltuielilor efectuate pentru realizarea respectivei activităţi. În acest sens, recomandăm consultarea Listei cheltuielilor neeligibile**
* **Sunt eligibile și cheltuielile aferente lucrărilor/dotărilor pentru spațiile folosite în comun de spital și de ambulatoriu ( eg. Laboratorul de analize) în conformitate cu documentele de aprobare a structurii organizatorice a unității sanitare avizate/aprobate de către Ministerul Sănătății.**

**Sunt neeligibile cererile de finanțare care conțin doar :**

* Lucrări care nu se supun autorizării[[9]](#footnote-9);
* Construcția de clădiri noi (altele decat cele care se încadrează în definiția extinderii)

**Sunt neeligibile cererile de finanțare care includ ambulatorii ale căror spații au fost vândute, cu excepția cererilor de finanțare care vizează doar dotări .**

În accepţiunea prezentului Ghid, cererea de finanțare care implică doar **lucrări care nu se supun autorizării se consideră a fi definită Cererea de finanțare în care valoarea estimată a lucrărilor care nu se supun autorizării excede valoarea estimată a cheltuielilor aferente restului de activități din cadrul acesteia**.

|  |  |  |  |
| --- | --- | --- | --- |
| **Lucrări de reabilitare** | | Lucrări fizice exprimate cantitativ, calitativ şi valoric, pentru readucerea acestora la nivelul tehnic prevăzut de reglementările tehnice în vigoare, pentru categoria de încadrare a lor. | |
| **Lucrări de modernizare** | | Lucrări fizice exprimate cantitativ, calitativ şi valoric, pentru ridicarea nivelului performanţelor prevăzute iniţial. | |
| **Activităţi de extindere** | | În sensul prezentului Ghid, lucrări asupra unor clădiri, realizate atât pe verticală, prin construirea de etaje noi, mansarde, cât şi pe orizontală prin construirea unui corp anexă în continuarea clădirii existente **sau pe acelasi amplasament**, care să fie legat structural **şi/sau** funcţional de clădirea existentă (aceeaşi destinaţie şi funcţionare a corpului anexă condiţionată de funcţionarea construcţiei iniţiale **sau ca o completare necesara** la functionalitatea cladirii existente). | |
| **Activităţi de dotare [[10]](#footnote-10)** | | Achiziţionarea de obiecte de inventar/ mijloace fixe necesare desfăşurării activității .  În accepţiunea prezentului Ghid, cererea de finanțare care implică exclusiv **dotări/activități de dotare se consideră a fi definită :**  **Cererea de finanțare în care valoarea estimată a dotărilor excede valoarea estimată a cheltuielilor aferente restului de activități din cadrul acesteia**.  În sensul prezentului ghid, valoarea dotărilor include și valoarea estimată a lucrărilor necesare funcționării /autorizării acestora acolo unde este cazul . | |
| **Instalaţii aferente construcţiilor** | | Totalitatea conductelor şi echipamentelor care asigură utilităţile necesare funcţionării construcţiilor, situate în interiorul limitei de proprietate, de la branşament/racord (inclusiv) la utilizatori, indiferent dacă acestea sunt sau nu încorporate în construcţie. Instalaţiile aferente construcţiilor se autorizează împreună cu acestea sau, după caz, separat.  (Anexa 2 la Legea nr.50/1991 privind autorizarea executării lucrărilor de  construcţii, cu modificările şi completările ulterioare) | |
|  | | **Sunt neeligibile proiectele generatoare de venituri nete, conform secțiunii 2.7 a prezentului ghid.**  **Acest aspect va fi asumat de către solicitant prin Declarația de eligibilitate, model anexă la prezentul Ghid.**  **Pentru a putea verifica dacă proiectul propus este sau nu proiect generator de venituri nete, solicitantul are la dispoziție Macheta de analiză financiară, anexă la prezentul ghid.** | |

3. Activităţile proiectului nu au fost finanţate în ultimii 5 ani şi nu sunt finanţate în prezent din alte fonduri publice, altele decât ale solicitantului.

În această situaţie, în ultimii 5 ani de dinainte de data depunerii Cererii de Finanţare, investițiile propuse prin proiect nu au mai beneficiat de finanţare publică, alta decât a beneficiarului, şi nu se află în perioada de garanţie la data depunerii cererii.

4. Proiectul propus spre finanţare nu trebuie să fie încheiat în mod fizic sau implementat integral înainte de depunerea cererii de finanțare în cadrul POR 2014-2020, indiferent dacă toate plățile aferente au fost realizate sau nu de către beneficiar (art. 65 din Regulamentul (UE) nr. 1303/2013)

Nu sunt eligibile proiectele pentru care au fost finalizate din punct de vedere fizic toate investițiile propuse până la momentul depunerii cererii de finanţare.

**Sunt eligibile proiecte pentru care contractele de lucrări au fost încheiate după data de 01.01.2014.**

Condițiile acestui criteriu de eligibilitate vor fi asumate prin **Declaraţia de eligibilitate (Model**, anexă la prezentul ghid).

5. Perioada de implementare a activităților proiectului nu depășește 31 decembrie 2023

Perioada de implementare a activităților proiectului se referă atât la activitățile realizate înainte de depunerea cererii de finanțare, cât și la activitățile ce urmează a fi realizate după momentul contractării proiectului. Solicitantul trebuie să prevadă în mod realist perioada de implementare pentru fiecare activitate în parte, luând în considerare specificul fiecărei activități. În conformitate cu Hotărârea Guvernului nr. 399 din 27 mai 2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020, una dintre condițiile de eligibilitate a cheltuielilor se referă la angajarea și plata cheltuielilor în condiţiile legii între 1 ianuarie 2014 şi 31 decembrie 2023, cu respectarea perioadei de implementare stabilite prin contractul de finanţare.

|  |  |
| --- | --- |
|  | În cazul în care, pentru un proiect a fost semnat un acord cadru/contract înainte de 1 ianuarie 2014, perioada de implementare a proiectului va începe de la data de 01 Ianuarie 2014**[[11]](#footnote-11)**. |

**6.Valoarea proiectului se încadrează în limitele minime și maxime, conform secțiunii 2.4 din prezentul ghid.**

Ulterior întrării în vigoare a contractului de finanţare, valoarea minimă a cheltuielilor eligibile poate scădea sub limita prevăzută la secţiunea 2.4, fără ca proiectul să devină neeligibil, numai ca urmare ca urmare a atribuirii contractelor de achiziție publică la o valoare mai mică decât cea estimată în cererea de finanțare.

Ulterior intrării în vigoare a contractului de finanțare, orice modificare a acestuia, nu poate conduce la creșterea valorii finanțării nerambursabile și a procentului pe care aceasta îl reprezintă din valoarea totală eligibilă și implicit la creșterea valorii totale eligibile a proiectului, conform prevederilor contractului de finanțare.

7.Proiectul respectă principiile privind dezvoltarea durabilă, egalitatea de şanse, gen şi nediscriminarea .

**Pentru stabilirea abordării optime a respectării acestor principii recomandăm lucrarea <Ghid privind integrarea temelor orizontale in cadrul proiectelor finantate din Fondurile ESI 2014-2020>, realizat de MFE şi disponibil la adresa:** <http://www.fonduri-ue.ro/orientari-beneficiari> **. Legislația națională relevantă este detaliată în cadrul Anexei 2 a volumelor.**

Solicitantul va descrie în secțiunea relevantă din cererea de finanțare modul în care sunt respectate obligațiile minime prevăzute de legislația specifică aplicabilă, precum și acțiunile suplimentare (dacă este cazul). Acțiunile suplimentare descrise vor fi luate în considerare și la evaluarea tehnico-financiară a proiectului.

Se poate consulta ORDINUL Ministerului Dezvoltării Regionale și Administrației Publice nr. 825 din 7 octombrie 2015 pentru aprobarea reglementării tehnice ”Ghid privind utilizarea surselor regenerabile de energie la clădirile noi și existente, indicativ Gex 13-2015”.

Reglementări tehnice privind performanța energetică a clădirilor, sunt listate la adresa: <http://mdrap.ro/constructii/reglementari-tehnice>, titlul XXVII.

Solicitantul de finanţare va declara în cadrul **Declaraţiei de eligibilitate** că va respecta obligaţiile minime prevăzute în legislaţia comunitară şi naţională în domeniul dezvoltării durabile, egalităţii de şanse şi nediscriminării.

Solicitantul de finanţare va declara în cadrul **Declaraţiei de angajament** că va respecta şi următoarele:

Reglementările europene şi naţionale relevante incidente în domeniul accesibilizării mediului construit pentru persoanele cu dizabilităţi:

* art. 7 al Regulamentului (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului;
* capitolul IV Accesibilitate din Legea 448 din 2006 privind protecţia şi promovarea drepturilor persoanelor cu handicap, republicată;
* Ordinul Nr. 189 din 2013 pentru aprobarea reglementării tehnice ”Normativ privind adaptarea clădirilor civile şi spaţiului urban la nevoile individuale ale persoanelor cu handicap, indicativ NP 051-2012 - Revizuire NP 051/2000”.

Reglementările europene şi naţionale relevante incidente privitoare la eficienţa energetică a clădirilor

## 3.3 Criterii de evaluare tehnică și financiară

Evaluarea tehnică și financiară se va realiza în baza Grilei de evaluare tehnică şi financiară, prezentată în cadrul **Anexei - Grila de evaluare tehnică şi financiară** la prezentul ghid, care cuprinde criteriile de evaluare tehnică și financiară:

|  |  |
| --- | --- |
|  | În vederea acordării punctajului menționat la criteriile de evaluare tehnică și financiară, solicitantul trebuie să depună documentele justificative respective.  Modalitatea de punctare a criteriilor de evaluare tehnică și financiară este detaliată în cadrul grilei de evaluare tehnică și financiară (Anexa – *Grila ETF* a prezentului ghid). |

## 3.4 Eligibilitatea cheltuielilor

**Reguli generale de eligibilitate a cheltuielilor**

Baza legală pentru stabilirea eligibilității cheltuielilor:

* Regulamentul (UE, EURATOM) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014 – 2020,
* Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului,
* Regulamentul (UE) nr. 1301/2013 al Parlamentului European și al Consiliului din 17 decembrie 2013 privind Fondul european de dezvoltare regională și dispozițiile specifice aplicabile obiectivului referitor la investițiile pentru creștere economică și locuri de muncă și de abrogare a Regulamentului (CE) nr. 1080/2006,
* Hotărârea Guvernului nr. 399 din 27 mai 2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020.

Conform Hotărârii de Guvern nr. 399 din 27 mai 2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014-2020, o cheltuială este eligibilă pentru cofinanţare (rambursare în limita stabilită) în cadrul POR 2014-2020, dacă îndeplineşte cumulativ următoarele **criterii:**

1. să fie angajată de către beneficiar şi plătită de beneficiar în condiţiile legii între 1 ianuarie 2014 şi 31 decembrie 2023, cu respectarea perioadei de implementare stabilite prin contractul de finanţare;

Perioada menționată poate fi limitată de prevederile schemelor de ajutor de stat/minimis/instrumentelor financiare aplicabile, dacă este cazul, precum și de prevederile contractuale aferente investiției finanțate.

1. să fie însoţită de documente justificative;

Cheltuielile sunt însoțite de facturi, în conformitate cu prevederile legislaţiei naţionale, sau ale statului în care acestea au fost emise ori de alte documente contabile pe baza cărora se înregistrează obligaţia de plată şi de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate;

1. să fie în conformitate cu prevederile programului ;
2. să fie cuprinsă în contractul de finanțare și să fie în conformitate cu prevederile acestuia
3. să fie rezonabilă şi necesară realizării operaţiunii

Se vor utiliza ca modalităţi de justificare, raportarea la standardele de cost sau acolo unde acestea nu există se vor transmite oferte de preț.

1. să nu fie contrară prevederilor dreptului aplicabil al Uniunii Europene sau legislației naționale care vizează aplicarea dreptului relevant al Uniunii, în privința eligibilității, regularității, gestiunii sau controlului operațiunilor și cheltuielilor.
2. să fie conformă cu prevederile legislaţiei naţionale şi comunitare, în special în ceea ce priveşte:

* ajutorul de stat/minimis/altor tipuri de ajutoare în conformitate cu prevederile ghidurilor specifice apelurilor de proiecte
* regimul achiziţiilor publice, prin respectarea legislaţiei în vigoare.

1. să fie înregistrată în contabilitatea beneficiarului, cu respectarea prevederilor art. 67 din Regulamentul (UE) nr. 1.303/2013.

Luând în considerare cele anterior menţionate, pentru stabilirea eligibilităţii/ne-eligibilităţii cheltuielilor aferente se vor lua în considerare şi încadrările pe liniile bugetare.

|  |  |
| --- | --- |
|  | Mecanismul de plată şi rambursare a cheltuielilor în cadrul contractelor de finanţare se realizează în conformitate cu prevederile OUG nr.40/23.09.2015, privind gestionarea financiară a fondurilor europene pentru perioada de programare 2014 – 2020, precum şi normele de aplicare aprobate prin HG nr. 93/2016  Se va lua în considerare şi rezonabilitatea costurilor având în vedere OUG 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente, cu modificările şi completarile ulterioare |

**3.4.1 Lista cheltuielilor eligibile cuprinde următoarele categorii de cheltuieli:**

Categoriile și sub-categoriile de cheltuieli eligibile aplicabile în cadrul acestor apeluri de proiecte sunt:

Categorii de cheltuieli eligibile în cadrul acestor apeluri de proiecte:

**CAP.1 Cheltuieli pentru obţinerea şi amenajarea terenului**

1.2. Amenajarea terenului

Se includ cheltuielile efectuate la începutul lucrărilor pentru pregătirea amplasamentului şi care constau în demolări, demontări, dezafectări, defrişări, evacuări materiale rezultate, sistematizări pe verticală, drenaje, epuismente (exclusiv cele aferente realizării lucrărilor pentru investiţia de bază), lucrări pentru pregătirea amplasamentului.

1.3. Amenajări pentru protecţia mediului şi aducerea la starea iniţială

Se includ cheltuieli efectuate pentru lucrări şi acţiuni de protecţia mediului şi aducerea la starea iniţială, inclusiv pentru refacerea cadrului natural după terminarea lucrărilor, precum plantare de copaci şi reamenajarea spaţiilor verzi.

1.4. Cheltuieli pentru relocarea/protecţia utilităţilor (devieri reţele de utilităţi din amplasament)

**CAP.2 Cheltuieli pentru asigurarea utilităţilor necesare obiectivului**

* Cheltuielile eligibile pentru asigurarea utilităţilor necesare funcţionării obiectivului de investiţie includ cheltuielile precum: alimentare cu apă, canalizare, alimentare cu gaze naturale, agent termic, energie electrică, telecomunicaţii, care se execută pe amplasamentul obiectivului de investiţie delimitat din punct de vedere juridic, precum şi cheltuielile aferente racordării la reţelele de utilităţi.

**CAP.3 Cheltuieli pentru proiectare şi asistenţă tehnică**

|  |  |
| --- | --- |
|  | ***Sunt eligibilie cumulat, in limita maxima a 10% din valoarea cheltuielilor eligibile finantate în cadrul capitolului 4 „Cheltuieli pentru investiţia de bază” şi detaliate după cum urmează:*** |

3.1. Studii de teren

Se cuprind cheltuielile pentru studii geotehnice, geologice, hidrologice, hidrogeotehnice, fotogrammetrice, topografice şi de stabilitate ale terenului pe care se amplasează obiectivul de investiţie, raport privind impactul asupra mediului și studii de specialitate necesare în funcție de specificul investiției.

3.2. Obţinerea de avize, acorduri, autorizaţii

Se includ cheltuielile pentru:

a) obţinerea/prelungirea valabilităţii certificatului de urbanism;

b) obţinerea/prelungirea valabilităţii autorizaţiei de construire/desfiinţare;

c) obţinerea avizelor şi acordurilor pentru racorduri şi branşamente la reţele publice de apă, canalizare, gaze, termoficare, energie electrică, telefonie, obținerea avizului de protecție civilă ;

d) întocmirea documentaţiei, obţinerea numărului cadastral provizoriu şi înregistrarea terenului în cartea funciară;

e) obţinerea acordului de mediu;

f) alte avize, acorduri şi autorizaţii.

3.3. Proiectare şi inginerie

Se includ cheltuielile pentru elaborarea tuturor fazelor de proiectare (studiu de fezabilitate, proiect tehnic şi detalii de execuţie), pentru plata verificării tehnice a proiectării, precum şi pentru elaborarea documentaţiilor necesare obţinerii acordurilor, avizelor şi autorizaţiilor aferente obiectivului de investiţie (documentaţii ce stau la baza emiterii avizelor şi acordurilor impuse prin certificatul de urbanism, documentaţii urbanistice, studii de impact, studii/expertize de amplasament,etc).

3.4. Consultanţă

Se includ cheltuielile efectuate, după caz, pentru:

a) plata serviciilor de consultanţă la elaborarea cererii de finantare si a tuturor studiilor necesare intocmirii acesteia ;

b) plata serviciilor de consultanţă în domeniul managementului proiectului

c) serviciile de consultanţă/asistenţă juridică în scopul elaborării documentaţiei de atribuire şi/sau aplicării procedurilor de atribuire a contractelor de achiziţie publică, dacă este cazul

3.5. Asistenţă tehnică

Se includ cheltuielile efectuate, după caz, pentru:

a) asistenţă tehnică din partea proiectantului pe perioada de execuţie a lucrărilor (în cazul în care aceasta nu intră în tarifarea proiectului);

b) plata diriginţilor de şantier, desemnaţi de autoritatea contractantă, autorizaţi conform prevederilor legale pentru verificarea execuţiei lucrărilor de construcţii şi instalaţii.

**CAP. 4 Cheltuieli pentru investiţia de bază**

4.1. Construcţii şi instalaţii

Se cuprind cheltuielile aferente execuţiei tuturor obiectelor cuprinse în obiectivul de investiţie.

4.2. Dotări(se includ utilaje, echipamente tehnologice şi funcţionale cu si fara montaj, dotari)

Se cuprind cheltuielile pentru achiziţionarea utilajelor şi echipamentelor tehnologice, precum şi a celor incluse în instalaţiile funcţionale, inclusiv cheltuielile aferente montajului utilajelor tehnologice şi al utilajelor incluse în instalaţiile funcţionale, inclusiv reţelele aferente necesare funcţionării acestora.

Se includ cheltuielile pentru achiziţionarea utilajelor şi echipamentelor care nu necesită montaj, precum şi a echipamentelor de transport tehnologic .

Se cuprind cheltuielile pentru procurarea de bunuri care, conform legii, intră în categoria mijloacelor fixe şi/sau obiectelor de inventar, sunt necesare implementarii proiectului şi respectă prevederile contractului de finanţare.

4.3. Construcţii, instalaţii si dotari - cheltuieli conexe investiției de bază

În cadrul proiectului, proiectantul poate delimita un obiect conex obiectivului de investitie cuprinzand lucrări și dotări **care se execută pe amplasamentul delimitat din punct de vedere juridic al proiectului** pentru :

**Repararea sistemului de colectare a apelor meteorice de la nivelul terasei ;**

**Reabilitarea/construirea aleilor și a căilor de acces pe amplasamentul delimitat din punct de vedere juridic al imobilului;**

**Iluminatul exterior . Eg: iluminatul aleilor, iluminatul căilor de acces către ambulatoriu și de la ambulatoriu către secțiile/clădirile spitalului. Nu sunt eligibile cheltuielile cu iluminatul architectural.**

**Recondiționare/Realizare spații verzi;**

**Construire clădire aferentă centralei termice;**

Se cuprind cheltuielile pentru procurarea de bunuri aferente obiectivului conex care, conform legii, intră în categoria mijloacelor fixe şi/sau obiectelor de inventar,sunt necesare implementarii proiectului şi respectă prevederile contractului de finanţare.

**Recondiționarea/Realizarea căilor de acces alături de iluminatul acestora, către ambulatoriu, vor fi eligibile în condițiile în care vor fi realizate pe același amplasament delimitat din punct de vedere juridic cu clădirea în care își desfășoară activitatea ambulatoriul ( eg. Curtea spitalului)**

|  |  |
| --- | --- |
|  | ***Cheltuielile aferente obiectului conex obiectivului de investiţie sunt eligibile in limita a 15% din valoarea eligibilă a cheltuielilor aferente cap. 1, punctul 1.2 si 1.3, Cap. 2, Cap. 4, punctul 4.1, punctul 4.2 si cap. 5, punctul 5.1.1.*** |

**CAP. 5. Alte cheltuieli**

5.1. Organizare de şantier

5.1.1. Lucrări de construcţii şi instalaţii aferente organizării de şantier

Se cuprind cheltuielile aferente construirii provizorii, amenajării la construcţii existente pentru vestiare/baraci/spatii de lucru pentru personalul din șantier, grupuri sanitare, rampe de spălare auto, depozite pentru materiale, fundaţii pentru macarale, platfome tehnologice, reţele electrice de iluminat şi forţă, căi de acces, branşamente/racorduri la utilităţi, împrejmuiri, panouri de prezentare, pichete de incendiu. Se includ, de asemenea, cheltuielile de desfiinţare de şantier, inclusiv cheltuielile necesare readucerii terenurilor ocupate la starea lor initiala la terminarea executiei lucrarilor

5.1.2. Cheltuieli conexe organizării de şantier

Se cuprind cheltuielile pentru: obţinerea autorizaţiei de construire/desfiinţare aferente lucrărilor de organizare de şantier, taxe de amplasament, închirieri semne de circulaţie, inchirieri de vestiare/baraci,/containere/ grupuri sanitare, contractele de asistenţă cu poliţia rutieră, contract temporar cu furnizorul de energie electrică, cu unităţi de salubrizare, taxe depozit ecologic, costul energiei electrice şi al apei consumate în incinta organizării de şantier pe durata de execuţie a lucrărilor, paza santierului, chirii pentru ocuparea temporară a domeniului public.

5.2. Comisioane, cote si taxe

Se cuprind: cota aferentă Inspectoratului de Stat în Construcţii pentru controlul calităţii lucrărilor de construcţii, cota pentru controlul statului în amenajarea teritoriului, urbanism şi pentru autorizarea lucrărilor de construcţii, cota aferentă Casei Sociale a Constructorilor, taxe pentru acorduri, avize şi autorizaţia de construire/ desfiinţare.

5.3. Cheltuieli diverse şi neprevăzute

|  |  |
| --- | --- |
|  | ***Se consideră eligibile dacă sunt detaliate corespunzător prin documente justificative şi doar în limita a 10% din valoarea eligibilă a cheltuielilor eligibile cuprinse la subcapitolul 1.2, 1.3 capitolul 2 si capitolul 4.*** |

Cheltuielile diverse şi neprevăzute vor fi folosite în conformitate cu legislaţia în domeniul achiziţiilor publice ce face referire la modificările contractuale apărute în timpul execuţiei.

**CAP. 6. Cheltuieli de informare și publicitate**

6.1.Cheltuieli cu activitățile obligatorii de informare și publicitate

Cheltuieli cu activitățile obligatorii de informare și publicitate aferente proiectului sunt eligibile în conformitate cu prevederile contractului de finanţare

6.2 Cheltuieli de promovare a obiectivului de investitie

Lista cheltuielilor eligibile cuprinde următoarele categorii de cheltuieli:

|  |  |  |  |
| --- | --- | --- | --- |
| Nr. | Activitatea de informare şi publicitate | Nr. bucăţi maxim decontat | Costuri eligibile maxime decontate (lei, fără TVA) |
| 1. | Anunţ/comunicat de presă privind începerea proiectului - obligatoriu | 1 | 3.000,00 |
| 2. | Anunţ/comunicat de presă la finalizarea proiectului – obligatoriu | 1 | 3.000,00 |
| 3. | Realizarea de panouri de informare  Unul temporar pe durata investiţiei şi o placă permanentăla finalizarea investiţiei - obligatoriu | 1+1 | 5.000,00 lei / bucata |
| 4. | Realizarea de etichete autocolante pentru echipamentele achiziţionate prin proiect – obligatoriu | 10% mai mult decât nr. echipamente achiziţionate prin proiect | 5 lei/bucata |

**Cap. 7. Cheltuielile cu activitatea de audit financiar extern**

|  |  |
| --- | --- |
|  | ***Sunt eligibile in limita maximă a 5000 lei trimestrial (aferente activitatilor ce pot fi auditate in trimestrul respectiv*** |

În cazul În care, beneficiarii optează pentru încheierea unor contracte de audit, rapoartele de audit confirmă că cheltuielile cuprinse in cererile de rambursare au fost verificate si sunt:

* sunt necesare pentru realizarea proiectului,
* sunt prevăzute în contractul încheiat cu beneficiarul proiectului
* sunt în conformitate cu principiile unui management financiar sănătos, respectiv utilizarea eficientă a fondurilor, şi un raport optim cost/beneficiu (rezonabilitatea preturilor conform prevederilor OUG 66/2011, privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările şi completările ulterioare);
* sunt efectuate şi plătite de beneficiar sau partenerii săi;
* cheltuielile au fost plătite pe parcursul perioadei de eligibilitate;
* sunt înregistrate în contabilitatea beneficiarului/ partenerului având la bază documente justificative, să fie identificabile şi verificabile, să fie dovedite prin documente originale. Documentele originale trebuie să aibă înscris codul proiectului şi menţiunea «Proiect finanţat din POR». Beneficiarul va aplica menţiunea «Conform cu originalul» pe copiile documentelor suport/justificative ce însoţesc cererea de rambursare.
* Pentru operațiunile specifice proiectului este se utilizează conturi analitice distincte. La constituirea analiticului se va utiliza, pe lângă simbolurile obligatorii conform Normelor privind organizarea contabilitatii în functie de tipul beneficiarului , si codul SMIS al proiectului
* cheltuielile decontate sunt in conformitate cu propunerile tehnice si financiare ofertate (se verifica preturile unitare si cantitatile decontate)
* beneficiarii vor derula fondurile aferente pre-finanţării proiectelor prin conturi separate deschise special pentru proiect.
* beneficiarii care efectuează plăţi în valută în cadrul proiectului solicită la rambursare contravaloarea în lei a acestora la cursul Băncii Naţionale a României din data întocmirii documentelor de plată în valută;

Atunci când același beneficiar desfășoară mai multe proiecte în același timp sau un proiect primește finanțare sub diferite forme de sprijin sau din diferite fonduri, auditorii verifica potențiala dublă finanțare a unei cheltuieli.

**Limitele procentuale prevazute pentru anumite categorii de cheltuieli se aplica la valoarea cheltuielilor incluse in bugetul proiectului la data semnarii contractului de finantare.**

**Taxa pe valoarea adăugată nedeductibilă aferentă cheltuielilor eligibile este eligibilă.**

**Corespondenţa categoriei și subcategoriei de cheltuieli aplicabile în cadrul acestor apeluri de proiecte, sistemul MySMIS şi capitolele/subcapitolele/liniile bugetare aferente devizului general**

|  |  |  |
| --- | --- | --- |
| **Categorie MySMIS** | **Subcategorie MySMIS** | **Capitolele/subcapitolele/liniile bugetare din devizului general** |
| 7 - cheltuieli cu auditul achiziționat de beneficiar pentru proiect | 15 - cheltuieli cu auditul achiziționat de beneficiar pentru proiect | 3.7.2. auditul financiar (doar pentru Devizele Generale întocmite în conformitate cu HG 907/2016) |
| 8 - cheltuieli de informare, comunicare și publicitate | 17 - cheltuieli de informare și publicitate pentru proiect, care rezultă din obligațiile beneficiarului | 5.4. Cheltuieli pentru informare şi publicitate (doar pentru Devizele Generale întocmite în conformitate cu HG 907/2016)  Realizarea de panouri de informare  Realizarea de etichete autocolante |
| 18 - cheltuieli de promovare a obiectivului de investiţie/produsului/serviciului finanţat | 5.4. Cheltuieli pentru informare şi publicitate (doar pentru Devizele Generale întocmite în conformitate cu HG 907/2016)  Anunţ/comunicat de presă privind începerea proiectului  Anunţ/comunicat de presă la finalizarea proiectului |
| 12 - cheltuieli pentru obținerea și amenajarea terenului | 34 – cheltuieli pentru achiziţia terenului cu sau fără construcţii | 1.1. Obţinerea terenului |
| 38 - cheltuieli pentru amenajarea terenului | 1.2. Amenajarea terenului  1.4. Cheltuieli pentru relocarea/protecţia utilităţilor (devieri reţele de utilităţi din amplasament) (doar pentru Devizele Generale întocmite în conformitate cu HG 907/2016) |
| 39 - cheltuieli cu amenajări pentru protecția mediului şi aducerea la starea iniţială | 1.3. Amenajări pentru protecţia mediului şi aducerea terenului la starea iniţială |
| 13 - cheltuieli pentru asigurarea utilităţilor necesare obiectivului | 40 - cheltuieli pentru asigurarea utilităţilor necesare obiectivului | SECŢIUNEA a 2-a  Cheltuieli pentru asigurarea utilităţilor necesare obiectivului de investiţii |
| 14 - cheltuieli pentru proiectare și asistență tehnică | 42 - studii de teren | 3.1. Studii |
| 43 - cheltuieli pentru obținere avize, acorduri,  autorizații | 3.2. Documentaţii-suport şi cheltuieli pentru obţinerea de avize, acorduri şi autorizaţii |
| 44 - proiectare și inginerie | 3.3. Expertizare tehnică a construcţiilor existente, a structurilor şi/sau, după caz, a proiectelor tehnice, inclusiv întocmirea de către expertul tehnic a raportului de expertiză tehnică, în conformitate cu prevederile legislaţiei în vigoare    3.4. Certificarea performanţei energetice şi auditul energetic al clădirilor    3.5. Proiectare |
| 45 - cheltuieli pentru consultanță | 3.7.1. managementul de proiect pentru obiectivul de investiţii; (doar pentru Devizele Generale întocmite în conformitate cu HG 907/2016) |
| 46 - cheltuieli pentru asistență tehnică | 3.8. Asistenţă tehnică |
| 15 - cheltuieli pentru investiția de bază | 53 - cheltuieli pentru construcții și instalații | 4.1. Construcţii şi instalaţii  4.2. Montaj utilaje, echipamente tehnologice şi funcţionale |
| 54 - cheltuieli cu dotările (utilaje, echipamente cu și fără montaj, dotări) | 4.3. Utilaje, echipamente tehnologice şi funcţionale care necesită montaj  4.4. Utilaje, echipamente tehnologice şi funcţionale care nu necesită montaj şi echipamente de transport  4.5. Dotări |
| 55 - cheltuieli cu active necorporale | 4.6. Active necorporale |
| 16 - cheltuieli cu organizarea de șantier | 57 - cheltuieli pentru lucrări de construcții și instalații aferente organizării de șantier | 5.1.1. Lucrări de construcţii şi instalaţii aferente organizării de şantier |
| 58 - cheltuieli conexe organizării de șantier | 5.1.2. Cheltuieli conexe organizării de şantier |
| 17 - cheltuieli pentru comisioane, cote, taxe, costul creditului | 59 - cheltuieli pentru comisioane, cote, taxe, costul creditului | 5.2. Comisioane, cote, taxe, costul creditului |
| 18 - cheltuieli diverse și neprevăzute | 60 - cheltuieli diverse și neprevăzute | 5.3. Cheltuieli diverse şi neprevăzute |

Pentru cazurile în care legislația în vigoare aplicabilă la momentul întocmirii Devizului General, cu modificările şi completările ulterioare, nu conținea anumite cheltuieli, respectiv auditul financiar, informarea şi publicitatea, acestea se vor regăsi doar în bugetul cererii de finanţare.

**3.4.2 Lista cheltuielilor neeligibile cuprinde următoarele categorii de cheltuieli:**

* + cheltuieli pentru achiziţia de teren cu sau fără construcţii;
  + costuri operaţionale, de funcționare, de testare și întreținere a obiectivelor finanțate prin proiect
  + cheltuieli pentru achiziţionarea consumabilelor;
  + cheltuielile privind costuri administrative;
  + cheltuielile de personal;
  + cheltuieli financiare, respectiv prime de asigurare, taxe, comisioane, rate și dobânzi aferente creditelor;
  + cheltuielile privind achiziţia de dotări/echipamente/utilaje/mijloace de transport second-hand
  + cheltuielile privind costurile de funcționare si intretinere a obiectivelor finanțate prin proiect;
  + amenzi, penalităţi, dobânzi, cheltuieli de judecată şi cheltuieli de arbitraj
  + contribuţia in natura;
  + amortizarea;
* cheltuielile cu achiziţionarea autovehiculelor și a mijloacelor de transport, aşa cum sunt ele clasificate în Subgrupa 2.3. „Mijloace de transport” din HG 2139/2004 pentru aprobarea Catalogului privind clasificarea şi duratele normale de funcţionare a mijloacelor fixe **cu excepția clasei 2.3.6.3.2 -Ascensoare de persoane pentru clădiri** ;
  + cheltuielile cu leasingul prevăzute la art. 9 din HG nr. 399/2015
  + cheltuielile prevăzute la art. 13 din HG. Nr. 399/2015 privind regulile de eligibilitate a cheltuielilor efectuate în cadrul operatiunilor finantate prin FEDR, FSE, FC 2014-2020.

# 4. Anexe ale cererii de finantare

## 4.1 Anexele la depunerea cererii de finanțare

|  |  |
| --- | --- |
|  | Certificarea aplicaţiei, precum şi declaraţiile în nume propriu solicitate a fi anexate la cererea de finanţare vor fi semnate numai de către reprezentantul legal al solicitantului cu semnătură electronică extinsă, certificată în conformitate cu prevederile legale în vigoare  Pentru proiectele care vizează exclusiv achiziția de dotări sau echipamente, se vor depune după caz, documentele enumerate mai jos . |

Pentru prezentele apeluri de proiecte se vor depune:

1. **Documentele statutare ale solicitantului:**

* Hotărârea de constituire a consilului local /județean , după caz ;
* Hotărârea judecătorească de validare a mandatului primarului sau orice alte documente din care să rezulte calitatea de reprezentant legal pentru situații particulare ;
* Hotărârea consiliului judeţean privind alegerea preşedintelui;

|  |  |
| --- | --- |
|  | **În cazul parteneriatelor între unitățile administrativ-teritoriale** se vor prezenta pentru fiecare parte documentele aşa cum au fost ele menţionate mai sus . |

1. **Documente privind identificarea reprezentantului legal al solicitantului;**

Pentru reprezentantul legal al solicitantului se va anexa în mod obligatoriu la cererea de finanțare o copie după un document de identificare.

|  |  |
| --- | --- |
|  | **În cazul parteneriatelor între unitățile administrativ-teritoriale** se vor prezenta pentru fiecare parte documentele aşa cum au fost ele menţionate mai sus . |

1. **Ordinul/Avizul/Acordul Ministerului Sănătății privind structura organizatorică a unității sanitare, cu modificările și completările ulterioare, din care să reiasă existența și structura ambulatoriului.**
2. **Autorizația sanitară de funcționare a spitalului, conform Ordinului Ministerului Sănătății nr. 914 din 26 iulie 2006 pentru aprobarea normelor privind condițiile pe care trebuie să le îndeplinească un spital în vederea obținerii autorizației sanitare de funcționare.**

|  |  |
| --- | --- |
|  | Autorizația sanitară de funcționare a spitalului trebuie să fie valabilă și vizată de către autoritatea locală de sănătate publică (Direcția Județeană de Sănătate Publică). |

1. **Documente privind datele financiare ale solicitantului**, aferente exercițiului fiscal anterior depunerii cererii de finanțare înregistrat la Administraţia financiară:

* BILANT,
* CONTUL DE REZULTATE PATRIMONIAL
* CONTUL DE EXECUTIE BUGETARA
* Indicatori Execuție bugetara -(conform Anexei nr. 2 la O.M.A.I - O.M.F.P nr. 244/2651/2010 “pentru aprobarea metodologiilor de aplicare a prevederilor art. 14 alin. (7, ale art. 57 alin. 2^1 și ale art. 76^1 alin. 1 lit. e) din Legea nr. 273/2006 privind finantele publice locale”) cu modificările și completările ulterioare ;
* Anexa nr. 1.3 la norme şi proceduri, *Calculul gradului de îndatorare*
* Situaţia venituri pentru investiţii (venituri proprii pentru investiţii, venituri de capital sau amortizarea activelor fixe ale entităţii, transferuri din bugetele centrale pentru investiţii)
* Alte documente care să susțină informațiile suplimentare solicitate

|  |  |
| --- | --- |
|  | **În cazul parteneriatelor între unitățile administrativ-teritoriale,** se vor prezenta documentele privind datele financiare ale unității/unităților administrativ teritoriale care asigură cofinanțarea proiectului. |

1. **Declarația de eligibilitate** a solicitantului. Aceasta va fi semnată de către reprezentantul legal al acestuia . ( Model - anexă la prezentul ghid).

|  |  |
| --- | --- |
|  | **În cazul parteneriatelor** se vor prezenta pentru fiecare parte documentele aşa cum au fost ele menţionate mai sus. |

1. **Declaraţia de angajament** pentru sumele ce implică contribuția solicitantului. Aceasta va fi semnată de către reprezentantul legal al acestuia (Model - anexă la prezentul ghid ).

|  |  |
| --- | --- |
|  | **În cazul parteneriatelor între unitățile administrativ-teritoriale** se vor prezenta pentru fiecare parte documentele aşa cum au fost ele menţionate mai sus. |

1. **Declarație solicitantului privind eligibilitatea TVA aferente cheltuielilor ce vor fi efectuate în cadrul operațiunii propuse spre finanțare din FEDR, FSE ȘI FC 2014-2020**. Aceasta va fi semnată de către reprezentantul legal al acestuia (Model - anexă la prezentul ghid).

|  |  |
| --- | --- |
|  | **În cazul parteneriatelor** se vor prezenta pentru fiecare parte documentele aşa cum au fost ele menţionate mai sus. |

1. **Documente care atesta dreptul de proprietate al solicitantului, după cum sunt descrise mai jos:**

Solicitantul va transmite documentele care atesta dreptul de proprietate publică/privată asupra infrastructurii (teren și/sau clădire) pe care se propune a se realiza investiția din proiect, în conformitate cu prevederile de mai jos, în termenele specificate.

Documentele trebuie să fie cuprinzătoare pentru datele menționate în cadrul Cererii de finanțare şi a documentației tehnico-economice cu privire la identificarea/localizarea investiției.

**Pentru dovedirea dreptului de proprietate/administrare asupra imobilelor, la momentul depunerii cererii de finanțare, se vor anexa următoarele documente:**

**DOMENIUL PUBLIC AL UNITĂȚILOR ADMINISTRATIV TERITORIALE**

**A1. În cazul în care dreptul de proprietate publică este atestat**

* Înregistrarea imobilelor (teren **și clădire) în Cartea funciară. Se dovedește cu extras de carte funciară din care să rezulte intabularea dreptului**, emis cu maximum 30 de zile înaintea depunerii. Dreptul de proprietate nu trebuie să fie afectat de sarcini incompatibile cu investiția;

SAU

* *În situaţia anumitor bunuri mobile, rețele de utilități publice și în alte situații în care imobilele nu a fost cadastrate*, pentru dovedirea dreptului de proprietate publică se va depune: **act normativ, publicat** în Monitorul Oficial al României, conform Legii nr. 213/1998 privind bunurile proprietate publică, cu modificările și completările ulterioare, Legii 287/2009 privind Codul Civil (extras din Monitorul Oficial al României, inclusiv anexele relevante) sau alte documente prin care s-a constituit dreptul de proprietate, pentru cazuri particulare;
* Reprezentantul legal al solicitantului va confirma, în cadrul declarației de eligibilitate, absența sarcinilor incompatibile cu investiția.

**A2. În cazul în care dreptul de proprietate publică nu este atestat**

La momentul depunerii cererii de finanțare, se vor anexa (minimum) un **plan de amplasament** **vizat de OCPI[[12]](#footnote-12)**, pentru **imobilele** pe care se propune a se realiza investiţia în cadrul proiectului (doar dacă prin proiect sunt vizate imobile), după caz, precum şi dovezile privind iniţierea demersurilor necesare pentru atestarea dreptului de proprietate publică, respectiv:

1. **HCL/HCJ** de aprobare/completare/modificare a inventarului domeniului public, precum și un extras din inventarul bunurilor care alcătuiesc domeniul public local/judeţean, aprobat prin respectiva HCL/HCJ;

2. **Extras de carte funciară** din care rezultă înscrierea provizorie a dreptului de proprietate publică, emis cu maximum 30 de zile înaintea depunerii, din care să rezulte înscrierea provizorie a dreptului de proprietate publică şi absența sarcinilor incompatibile cu investiția;

3. **Dovada transmiterii către consiliul judeţean, a HCL de aprobare/modificare/completare a inventarului domeniului public în vederea centralizării;**

4. **Dovada transmiterii de către Consiliul Judeţean/Instituţia Prefectului, către Guvern, a proiectului Hotărârii de Guvern privind aprobarea/modificarea/completarea inventarului domeniului public (în conformitate cu art. 21 din *Legea nr. 213 din 17 noiembrie 1998 privind bunurile proprietate publică, cu modificările și completările ulterioare*).**

**DOMENIUL PRIVAT AL UNITĂȚILOR ADMINISTRATIV TERITORIALE**

**A3. În ce privește dovedirea dreptului de proprietate privată asupra imobilelor precum şi asupra altor bunurilor care fac obiectul proiectului, sunt prezentate următoarele documente:**

* **Pentru dreptul de proprietate privată dobândit anterior intrării în vigoare a Noului Cod civil, în cazul în care nu există intabularea în cartea funciară**:

* Se va anexa un plan de amplasament vizat de OCPI pentru imobilele pe care se propune a se realiza investiţia în cadrul proiectului (doar dacă prin proiect sunt vizate imobile), precum și
* Actele doveditoare ale dreptului de proprietate privată, reprezentate de înscrisurile constatatoare a unui act juridic civil, jurisdicțional sau administrativ cu efect constitutiv translativ sau declarativ de proprietate, precum:

- Actele juridice translative de proprietate, precum contractele de vânzare-cumpărare, donație, schimb, etc;

- Actele juridice declarative de proprietate, precum împărțeala judiciară sau tranzacția;

- Actele jurisdicționale declarative, precum hotărârile judecătorești cu putere de res-judecată, de partaj, de constatare a uzucapiunii imobiliare, etc

- Actele jurisdicționale, precum ordonanțele de adjudecare;

- Alte documente legale (Legi, Ordonanţe, Hotărâri de Guvern, Ordine ale Miniştrilor, Hotărâri ale Consiliilor Locale sau Judeţene, etc.) pentru cazuri particulare sau alte acte de proprietate (dacă este cazul);

* Pentru dreptul de proprietate privată dobândit după intrarea în vigoare a Noului Cod civil, precum și în cazul celor dobândite anterior și pentru care există intabularea în cartea funciară:
* Se va anexa un plan de amplasament vizat de OCPI pentru imobilele pe care se propune a se realiza investiţia în cadrul proiectului (doar dacă prin proiect sunt vizate imobile), precum și
* Înregistrarea **imobilelor** (teren și clădire) în Cartea funciară (extras de carte funciară din care să rezulte intabularea), emis cu maximum 30 de zile înaintea depunerii cererii de finanțare, din care să rezulte intabularea dreptului de proprietate privată faptul că acesta nu este afectat de sarcini incompatibile cu investiția;

|  |  |
| --- | --- |
|  | În cadrul prezentelor apeluri, se acceptă **înscrierea provizorie** a dreptului de proprietate.  În cazul existenței unui drept de proprietate provizoriu, beneficiarul va depune toate diligențele necesare în vederea obținerii inscrierii definitive a dreptului de proprietate și va prezenta dovada obținerii inscrierii definitive a dreptului de proprietate, prin transmiterea unui extras de carte funciară actualizat, **într-un termen de maxim 12 luni de la data intrării în vigoare a contractului de finanțare**, sub sancțiunile prevăzute în cadrul acestuia. |

1. **Certificatul de urbanism/Autorizația de construire.**

**Este obligatorie anexarea la cererea de finanțare a certificatului de urbanism pentru proiectul/obiectul de investiţii care prevede lucrări de construcţie**.

|  |  |
| --- | --- |
|  | Cu toate acestea, pentru a demonstra un grad mai avansat de maturitate al proiectului se poate anexa autorizația de construire. |

Certificatul de urbanism anexat la dosarul cererii de finanţare **trebuie să fie cel eliberat în vederea obţinerii autorizaţiei de construire pentru proiectul/obiectul de investiţii aferent cererii de finanțare depuse** și **trebuie să fie valabil la data depunerii cererii de finanţare**.

**Sigura excepție permisă cu privire la termenul de valabilitate a certificatului de urbanism la data depunerii cererii de finanțare,** este atunci când se anexează autorizația de construire, în termen de valabilitate la data depunerii cererii de finanțare sau la data începerii lucrărilor, după caz, eliberată în vederea realizării investiției aferente proiectului.

În ceea ce priveşte avizele/acordurile, pentru **proiectul/obiectul de investiţii pentru care execuţia de lucrări nu a fost demarată,** **se vor atașa avizele și acordurile solicitate prin certificatul de urbanism, obținute până la data depunerii cererii de finanțare**.

1. **Documentația tehnico – economică** (faza SF/DALI sau SF/DALI + PT)- pentru proiecte de lucrări

Pentru finanțarea proiectelor de investiții în infrastructură în cadrul POR 2014-2020, **este suficientă depunerea studiului de fezabilitate/documentației de avizare a lucrărilor de intervenție**. Pentru cazul în care Proiectul tehnic a fost întocmit și recepționat, acesta se va depune în cadrul documentației tehnico-economice, în format scanat, tip pdf, însoțit de devizul general actualizat, conform prevederilor legale, urmând ca evaluarea tehnică și financiară să se realizeze în baza acestuia.

Planșele aferente documentației tehnico-economice se depun scanat după planşele ce conţin toate semnăturile şi avizele (proiectant, verificatori de proiecte atestaţi, experţi tehnici, după caz), fișiere tip PDF.

**La cererea de finanțare se va anexa documentația tehnico-economică, în conformitate cu legislația în vigoare[[13]](#footnote-13) privind aprobarea conținutului cadru al documentației tehnico-economice aferente investițiilor publice, precum și a structurii și metodologiei de elaborare a devizului general pentru proiecte de investiții și lucrări de intervenții**.

***a) Pentru proiectele de investiţii pentru care execuţia fizică de lucrări nu a fost demarată la data depunerii cererii de finanţare***

* Documentaţia tehnico-economică a obiectivului de investiție anexată la cererea de finanțare nu trebuie să fi fost elaborată/ revizuită/ reactualizată cu mai mult de 2 ani înainte de data depunerii cererii de finanţare[[14]](#footnote-14). Dacă se anexează inclusiv proiectul tehnic, doar acesta trebuie să nu fi fost elaborat/ revizuit/ reactualizat cu mai mult de 2 ani înainte de data depunerii cererii de finanţare.
* Devizul general aferent documentației tehnico-economice anexate la cererea de finanțare nu trebuie să fi fost actualizat cu mai mult de 12 luni înainte de data depunerii cererii de finanţare.

**b) *(dacă e cazul) Pentru proiectele de investiţii pentru care execuţia de lucrări a fost demarată, însă proiectele nu s-au încheiat în mod fizic sau financiar înainte de depunerea cererii de finanțare:***

(dacă este cazul) Beneficiarul are obligația ca, în termen de 10 de zile de la intrarea în vigoare a contractului de finanțare să depună la sediul OI/în aplicația electronică MySMIS documentațiile de achiziție ale contractului de lucrări, pentru proiectele a căror lucrări au fost începute, dar nu au fost încheiate în mod fizic sau implementate integral (sancțiunea în cazul neîndeplinirii obligației putând fi rezilierea contractului de finanțare).

**A se vedea prevederile contractului de finanțare în acest sens.**

La momentul depunerii cererii de finanțare, se vor anexa la cererea de finanțare, pentru lucrările începute, în plus față de DALI, următoarele documente:

* Autorizaţia de construire
* Devizul general, întocmit conform legislaţiei în vigoare, al lucrărilor executate şi plătite, al lucrărilor executate şi neplătite şi respectiv al lucrărilor ce urmează a mai fi executate
* Contractul de lucrări, semnat după data de 01.01.2014, inclusiv acte adiționale

Pentru acest tip de proiecte nu există cerința conform căreia:

- DALI sau proiectul tehnic să nu fi fost elaborat/ revizuit/ reactualizat cu mai mult de 2 ani înainte de data depunerii cererii de finanţare,

1. **Decizia etapei de evaluare inițială a proiectului în vederea parcurgerii procedurii de evaluare a impactului asupra mediului sau Clasarea notificării emisă de autoritatea pentru protecția mediului, în conformitate cu legislația aplicabilă în vigoare.**
2. **Hotărârea solicitantului de aprobare a documentaţiei tehnico-economice şi a indicatorilor tehnico-economici, inclusiv anexa privind descrierea sumară a investiţiei propuse a fi realizată prin proiect**

Anexa la hotărârea Consiliului Local/Județean trebuie să conțină detalierea indicatorilor tehnico-economici şi a valorilor acestora în conformitate cu documentaţia tehnico-economică și este asumată de proiectant.

Conform prevederilor secțiunii 7.4.1 , din *Ghidul solicitantului - Condiții generale de accesare a fondurilor în cadrul POR 2014-2020* (*cu modificările și completările ulterioare).*

1. Hotărârile fiecărui partener, de aprobare a acordului de parteneriat, daca este cazul.

Hotărârea liderului si hotărârea partenerului, de aprobare a acordului de parteneriat împreuna cu acordul de parteneriat, se depun la momentul depunerii cererii de finanțare *doar în cazul* proiectelor pentru care solicitantul este un parteneriat.

1. **Devizul general și devizul general centralizator acolo unde este cazul, pentru proiectele de lucrări în conformitate cu legislația aplicabilă în vigoare – a se vedea structura devizului general din cadrul legislației în vigoare privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii***.*

Conform *Ghidului solicitantului - Condiții generale de accesare a fondurilor în cadrul POR 2014-2020 (cu modificările și completările ulterioare).*

Devizul general trebuie să prezinte data elaborării/actualizării, să fie semnat și ștampilat de catre elaboratorul documentației tehnico-economice.

În cazul în care la cererea de finanțare se anexează inclusiv proiectul tehnic (PT), devizul va fi actualizat cu acesta din urmă, iar bugetul cererii de finanțare va fi corelat în acest sens.

Pentru corelări, se va avea în vedere și Modelul - *Lista de echipamente și/sau lucrări și/sau servicii* *și/sau dotări*  cu încadrarea acestora pe secțiunea de cheltuieli eligibile /neeligibile anexată la cererea de finanțare.

1. **Lista de echipamente și/sau dotări**  și/sau lucrări și/sau servicii cu încadrarea acestora pe secțiunea de cheltuieli eligibile /ne-eligibile.

Se va anexa lista de echipamente și /sau dotări și/sau lucrări și/sau servicii, evidenţiindu-se cheltuielile eligibile şi neeligibile (conform Model - anexă la prezentul document), iar informaţiile vor fi corelate cu bugetul proiectului, cu devizul general şi cu devizele pe obiecte.

1. **Notă asumată de proiectant din care să reiasă încadrarea în standardele de cost ( Model - anexă la prezentul ghid) și pentru echipamentele și/sau lucrările pentru care nu există standard de cost, documente justificative care au stat la baza stabilirii costului aferent**

Pentru echipamentele și/sau lucrările pentru care nu există standard de cost se vor prezenta documente justificative care au stat la baza stabilirii costului aferent.

Responsabilitatea costurilor este a proiectantului, acesta putând menţiona/anexa documentele care au stat la baza fixării preţurilor unitare din listele de cantităţi/echipamente.

Documentele justificative se anexează, în format PDF.

1. **Avizul de conformitate a proiectului cu Strategia de Dezvoltare Durabila Integrata in Delta Dunarii 2030, pentru proiectele care fac parte din regiunea ITI Delta Dunarii.**

Conformitatea proiectului cu Strategia de Dezvoltare Durabilă Integrată în Delta Dunării 2030 (SIDDDD) este analizată exclusiv de către Asociaţia pentru Dezvoltare Intercomunitară ITI Delta Dunării (ADI ITI DD), care va elibera un aviz de conformitate a proiectului cu strategia mai sus menţionată.

Existența și conformitatea cererii de finanțare, inclusiv a anexelor solicitate, face obiectul verificării preliminare a cererii de finanțare, efectuate de Organismul intermediar POR. Grila de verificare preliminară este prezentată în Grila CAE, anexă la prezentul ghid.

Lipsa Avizului de conformitate emis de ADI ITI DD duce la respingerea proiectului.

1. **Acord de parteneriat, dacă este cazul – vezi model în Ghidul general**
2. **Dacă este cazul, documentele care atestă faptul că solicitantul/unitataea sanitară are în derulare sau a implementat/finalizat în ultimii doi ani, unul sau mai multe contracte finanțate din alte surse, inclusiv POR, cu care prezentul proiect este complementar, în vederea acordării punctajului din Grila de evaluare tehnică și financiară. (eg. o adeverință/adresă de la finanțator, menționarea codului SMIS dacă este cazul)**
3. **Dacă este cazul, documente care atestă că solicitantul/unitatea sanitară are depus / selectat/ în derulare un proiect pe POCU, Axa prioritară 4, Prioritatea de investiții 9.iv, O.S 4.8-4.11, în vederea acordării punctajului din Grila de evaluare tehnică și financiară.**
4. **Fișele de post și curriculum vitae ale membrilor echipei de implementare a proiectului, în vederea acordării punctajului din Grila de evaluare tehnică și financiară. Dacă solicitantul consideră oportune și alte documente în scopul dovedirii îndeplinirii criteriilor din grilă, le poate depune și pe acelea.**
5. **Acordul unităţii sanitare care îşi desfăşoară activitatea în imobilul ce va fi supus reabilitării privind realizarea proiectului, care să includă avizul asupra calendarului de activităţi, a tipurilor de echipamente medicale ce vor fi achiziţionate, a tipului de lucrări propuse pentru ambulatorii**
6. **Actul de împuternicire în cazul în care Cererea de finanţare nu este semnată de reprezentantul legal al solicitantului, ci de o persoană împuternicită în acest sens. Actul de împuternicire reprezintă orice** **document administrativ emis de reprezentantul legal in acest sens, cu respectarea prevederilor legale (exemple orientative: ordin, decizie, dispoziţie, hotărâre etc).**

|  |  |  |  |
| --- | --- | --- | --- |
|  | | În cadrul prezentelor apeluri, se acceptă semnarea și transmiterea sub semnătură electronică extinsă, certificată în conformitate cu prevederile legale în vigoare, a cererii de finanțare de către o persoană împuternicită, cu excepția declarațiilor în nume propriu și a certificării aplicației .  În cazul în care cererea de finanțare va fi semnată de către persoana împuternicită, declarațiile în nume propriu ( anexe la prezentul ghid) alături de certificarea aplicației vor fi semnate olograf de către reprezentantul legal al solicitantului și ulterior semnate cu semnătură electronică extinsă, certificată în conformitate cu prevederile legale în vigoare de către persoana împuternicită.  **În cazul parteneriatelor, fiecare dintre reprezentanții legali ai partenerilor/persoanele împuternicite ale acestora vor semna electronic conform mențiunilor de mai sus, documentele pe care aceștia le încarcă în MySmis, cu excepția certificării aplicației care va fi semnată doar de către reprezentantul legal al liderului de parteneriat .** | |
|  |  | |

1. **Dacă este cazul, Declaraţia ocupantului (persoana juridică care a închiriat/a primit în folosință gratuită/a obținut în concesiune spații/unități de clădire) prin care îşi exprimă acordul ca Solicitantul să realizeze investiția.**

În cazul în care într-o clădire sunt mai multe spații/ unități de clădire închiriate/date în folosință gratuită/concesionate, în condițiile enunțate mai sus, se va întocmi un Tabel centralizator al acestor ocupanți la nivel de clădire, în care se vor menționa informațiile de mai sus, inclusiv suprafața totală utilă a clădirii (mp) si suprafața utilă a acestor spații/unități de clădire (mp și %). Suprafața utilă cumulată aferentă acestor spații/unități de clădire nu depășește 10% din suprafața totală utilă a clădirii.

**26. Adeverință/Adresă eliberată de către Casa de Asigurări de Sănătate Județeană (CJAS) care să ateste faptul că ambulatoriul este unicul furnzor de servicii medicale nespitalicești din localitate, în vederea acordării punctajului de la Criteriul 8 din Grila de evaluare tehnică și financiară, anexă la prezentul Ghid.**

## 4.2 Anexele la momentul contractării cererii de finanţare

Anexele obligatorii la momentul contractarii cererii de finantare trebuie depuse în conformitate cu prevederile secțiunii 2.3 a prezentului ghid.

Dacă proiectul a parcurs cu succes etapele de verificare preliminară și evaluare tehnică și financiară, solicitantul va trebui să prezinte în etapa precontractuală:

|  |  |
| --- | --- |
|  | **ATENȚIE :**  **Dacă este cazul, pentru parteneriate se vor prezenta pentru fiecare parte documentele aşa cum sunt menționate mai jos .**   * În cazul în care solicitantul nu transmite documentele enumerate în cadrul prezentei secțiuni, cel mai târziu în termenul maxim de 30 zile calendaristice de la data primirii notificării privind demararea etapei precontractuale, cu excepțiile prevăzute de prezentul ghid cu privire la dreptul de proprietate publică, cererea de finanțare va fi respinsă. * A se vedea prevederile secțiunii 5.2 la prezentul ghid cu privire la situațiile legate de reproiectarea unor elemente legate de lucrarile/problemele marginale și termenele legate de aceste aspecte. * Documentația tehnică și documentația tehnico-economică nu vor fi anexă la contractul de finanțare . |

1. **Modificări la actele constitutive**/de înființare ale solicitantului și de identificare a reprezentantului legal al solicitantului (dacă este cazul ).

În cazul în care există modificări la documentele statutare anexate la cererea de finanțare, acestea se vor anexa la documentația de contractare, sau se vor transmite documentele statutare consolidate.

1. **Cea mai recentă formă a structurii organizatorice a unității sanitare ce face obiectul investiției, aprobată/avizată de către Ministerul Sănătății,** dacă acesta s-a modificat pe parcursul precesului de evaluare şi selecţie.
2. **Modificări asupra declarațiilor pe proprie răspundere anexate la depunerea cererii de finanțare ( Declarația de eligibilitate, Declaraţia de angajament**, **Declarație solicitantului privind eligibilitatea TVA aferente cheltuielilor ce vor fi efectuate în cadrul operațiunii propuse spre finanțare din FEDR, FSE ȘI FC 2014-2020 și alte declarații dacă acestea au fost transmise până în etapa de precontractare)**
3. **Certificat de atestare fiscală**, referitor la obligațiile de plată la bugetul local și bugetul de stat, în termen de valabilitate
4. **Certificatul de cazier fiscal al solicitantului**, în termen de valabilitate .

Certificatul de cazier fiscal trebuie să fie în termen de valabilitate, conform prevederilor OG nr. 39/2015 privind cazierul fiscal.

1. **Actualizări ale documentelor privind dreptul de proprietate**

În cazul în care sunt modificări asupra documentelor privind dreptul de proprietate ce pot afecta eligibilitatea și implementarea proiectului, acestea se vor transmite în etapa precontractuală.

De asemenea, se vor solicita extrase de carte funciară actualizate și emise cu maxim 30 de zile calendaristice înaintea depunerii documentelor la sediul ADR, pentru dovedirea îndeplinirii criteriilor de eligibilitate la momentul contractării.

Nu se acceptă modificarea locului/amplasamentului de implementare a activităților proiectelor care implică realizarea de lucrări de construcție cu autorizație de construire.

Conform *Ghidului solicitantului - Condiții generale de accesare a fondurilor în cadrul POR 2014-2020 (cu modificările și completările ulterioare).*

1. **Hotărârea solicitantului/partenerului de aprobare a proiectului și hotărârea de aprobare a acordului de parteneriat**  în conformitate cu ultima formă a bugetului rezultat în urma etapei de evaluare și selecție.

În conformitate cu declarația de angajament, precum și cu ultima formă a bugetului se va transmite hotărârea de aprobare a cererii de finanţare şi a cheltuielilor aferente.

Hotărârea consiliului local/consiliului județean/unității sanitare de aprobare a cererii de finanţare şi a cheltuielilor aferente va conţine următoarele informaţii minime:

* valoarea totală a proiectului (cererii de finanţare) <Titlu proiect>, în cuantum de <suma în cifre> lei (inclusiv TVA), din care valoare totală eligibilă <suma în cifre> lei şi valoare totală neeligibilă de <suma în cifre> lei

contribuția proprie în proiect a <.................>, reprezentând achitarea tuturor cheltuielilor neeligibile ale proiectului, cât și contribuția de ...% din valoarea eligibilă a proiectului, în cuantum de <suma în cifre>, reprezentând cofinanțarea proiectului <Titlu proiect>.

* toate cheltuielile necesare pentru implementarea proiectului, în condiţiile rambursării/decontării ulterioare a cheltuielilor eligibile din instrumente structurale.
* Finanțarea tuturor cheltuielilor ce pot interveni pe parcursul derulării proiectului, cu scopul implemnetării acestuia în bune condiții.

1. **Hotărârea solicitantului/liderului, de aprobare a documentaţiei tehnico-economice şi a indicatorilor tehnico-economici, inclusiv anexa privind descrierea sumară a investiţiei propuse a fi realizată prin proiect, cu toate modificările și completările ulterioare.**

Această hotărâre va avea anexat descrierea investitiei din Studiul de fezabilitate / DALI, întocmită conform legislației în vigoare privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii.

În cazul în care la cererea de finanțare se anexează inclusiv proiectul tehnic (PT), hotărârea anterior menționată va fi actualizată cu modificările și completările intervenite la faza PT.

Anexa la hotărârea Consiliului Local/Județean trebuie să conțină detalierea indicatorilor tehnico-economici şi a valorilor acestora în conformitate cu documentaţia tehnico-economică și este asumată de proiectant.

Conform prevederilor secțiunii 7.4.1 , din *Ghidul solicitantului - Condiții generale de accesare a fondurilor în cadrul POR 2014-2020* (*cu modificările și completările ulterioare).*

1. **Devizul general/devizul general centralizator actualizat** în conformitate cu ultima formă a bugetului rezultat în urma etapei de evaluare și selecție, dacă este cazul ;
2. **Lista de echipamente și/sau dotări și/sau lucrări și/sau servicii și/sau echipamente cu încadrarea acestora pe secțiunea de cheltuieli eligibile /ne-eligibile.**

În cazul în care a fost actualizat în procesul de evaluare şi selecţie, se va ataşa documentul actualizat.

1. **Declaraţia reprezentantului legal** al solicitantului prin care se certifică faptul că pe parcursul procesului de evaluare şi selecţie au fost/nu au fost înregistrate modificări asupra unora sau a tuturor documentelor depuse la cererea de finanţare (acolo unde este cazul).
2. **Formular bugetar “Fisa proiectului finanțat/propus la finanțare în cadrul programelor aferente Politicii de coeziune a Uniunii Europene”, aferent proiectului propus, semnat și ștampilat de către ordonatorul principal de credite ,** prevăzut de Scrisoare-cadru privind contextul macroeconomic, în conformitate cu prevederile Art. 2 din Hotărârea Guvernului nr 93/2016 privind aprobarea Normelor metodologice de aplicare a prevederilor Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014—2020.
3. **Formular nr. 1/COD 83 – Fișă de fundamentare proiect propus la finanțare/finanțat din fonduri europene în conformitate cu** Hotărârea Guvernului nr 93/2016 privind aprobarea Normelor metodologice de aplicare a prevederilor Ordonanţei de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014—2020.
4. **Alte documente actualizate** (dacă pe parcusul procesului de evaluare și selecție acestea au suferit modificări față de variantele depuse initial )
5. **Acordul conducerii unității sanitare** ce face obiectul investiției asupra proiectului, tipului de lucrări/echipamente/dotări și asupra calendarului de implementare al acestuia
6. **Orice alt document care a suferit modificări pe parcursul procesului de evaluare și selecție.**

# 5. Procesul de evaluare, selecție și contractare a proiectelor

În cazul prezentelor apeluri de proiecte, ulterior depunerii, cererile de finanțare vor intra intr-un sistem non-competitiv de verificare, evaluare și selecție, în urma căruia vor fi finanțate doar proiectele care întrunesc toate condițiile de eligibilitate și care, în urma evaluării tehnice și financiare, au obținut un punctaj de minim **60 de puncte** din totalul de maxim posibil de 100 de puncte și se încadrează în alocarea prezentelor apeluri de proiecte.

Recomandăm solicitanţilor de finanţare să studieze cu atenţie criteriile de evaluare din grila de evaluare tehnică şi financiară, şi în cadrul cererii de finanţare să descrie în mod clar şi succint toate aspectele ce urmează a fi evaluate în etapa de evaluare tehnică şi financiară, în conformitate cu grila aferentă acestei etape.

**În cazul în care, cererea de finanțare conține mai multe componente/clădiri conform mențiunii de la secțiunea 3.1, punctul 1 iar una din componente este declarată neeligibilă pe parcursul procesului de evaluare, selecție și contractare a proiectelor, aceasta se va elimina din cadrul cererii de finanțare.**

## 5.1 Conformitate administrativă și eligibilitate

După depunerea cererii de finanţare, se vor analiza și verifica respectarea tuturor criteriilor de conformitate administrativă și eligibilitate aplicabile, menționate în cadrul secțiunii 3 a prezentului ghid.

Verificarea conformităţii administrative şi eligibilităţii va urmări în principal, existenţa şi forma cererii de finanţare şi a anexelor, valabilitatea documentelor, precum şi respectarea criteriilor de eligibilitate.

|  |  |
| --- | --- |
|  | În cadrul acestor apeluri de proiecte, prin derogare de la secțiunea 8.1, din *Ghidul solicitantului - Condiții generale de accesare a fondurilor în cadrul POR 2014-2020 (cu modificările și completările ulterioare),* Organismul intermediar poate solicita **maxim 2 clarificari/completari asupra cererii de finanțare.**  Termenul de răspuns este de maxim 5 zile lucrătoare și nu poate fi prelungit.  Nedepunerea documentelor obligatorii solicitate în termenul maxim de răspuns la cea de-a doua solicitare de clarificări conduce la respingerea cererii de finanțare, cu posibilitatea redepunerii acesteia. Pot fi depuse documente care au fost emise ulterior depunerii cererii de finanțare, dar nu mai târziu de termenul maxim de răspuns la cea de-a doua solicitare de clarificări  Clarificările și documentele transmise vor respecta prevederile prezentului ghid legate de transmiterea cererii de finanțare și a anexelor la acesta.  **Grila de verificare a conformității administrative și eligibilității se poate finaliza cu recomandări și observații asupra aspectelor legate de lucrările/problemele marginale care se execută sau nu asupra imobilului pentru care se demonstrează drepturile reale prevăzute de prezentul ghid. In acest sens, a se vedea prevederile secțiunii 5.2 la prezentul ghid cu privire la aceste aspecte**.  Se va avea în vedere grila de verificare a conformităţii administrative şi eligibilităţii, aferentă prezentului ghid (Anexa - Grila CAE). |

## 5.2 Evaluarea tehnică și financiară, inclusiv vizita la fața locului

Procesul de evaluare și selecție, inclusiv vizita la fața locului a proiectelor în cadrul prezentelor apeluri de proiecte are la bază prevederile ***Ghidului solicitantului -Condiții generale de accesare a fondurilor în cadrul POR 2014-2020, sub-secțiunea 8.2.1, cu excepțiile prevăzute în cadrul prezentei secțiuni.*** De asemenea, retragerea proiectelor din procesul de evaluare selecție și contractare se poate realiza în conformitate cu ***subsecțiunea 8.3 la Ghidul solicitantului -Condiții generale de accesare a fondurilor în cadrul POR 2014-2020.***

Modalitatea de punctare a criteriilor de evaluare tehnică și financiară este detalitată în cadrul grilei de evaluare tehnică și financiară (Anexa – *Grila ETF* a prezentului ghid).

Punctarea cu 0 a oricărui criteriu/subcriteriu din această grilă nu conduce la respingerea cererii de finanțare.

**Pot intra în etapa de precontractare proiectele declarate conforme și eligibile, care în urma evaluării tehnice și financiare au obținut un punctaj de minim 50 de puncte .**

Pentru proiectele la care s-a anexat ca și documentație tehnico-economică doar DALI, în etapa de evaluare tehnică și financiară se va completa *Grila de analiză a conformității și calității DALI*.

În situația în care la cererea de finantare se anexează DALI+PT, în cadrul etapei ETF se va evalua (inclusiv din punctul de vedere al conformității) Proiectul Tehnic (în acest caz se va utiliza *Grila de analiză a conformității proiectului tehnic*).

În cazul în care la vizita la faţa locului se constată că situaţia existentă descrisă în cererea de finanţare şi anexele la aceasta nu corespunde exact cu situaţia de la faţa locului, proiectul se va depuncta corespunzător.

|  |  |
| --- | --- |
|  | Experţii evaluatori (prin secretariatul asigurat de Organismul intermediar) pot solicita un numar maxim de două clarificări in cadrul acestei etape cu termen maxim de raspuns de 5 zile lucrătoare. Termenul de răspuns la această clarificare nu poate fi prelungit.  Cererea de finanțare se va evalua luând în considerare răspunsurile la solicitările de clarificări, inclusiv din etapa de verificare a conformității administrative și a eligibilității.  Etapa de evaluare tehnică și financiară **se poate încheia cu recomandări de corelări/observații**, dacă este cazul, cu condiția ca solicitantul să fie informat în acest sens, iar elementele respective să fie soluționate în cadrul etapelor următoare ale procesului, însă nu mai târziu de expirarea termenului limită de depunere a documentelor aferente etapei precontractuale în conformitate cu prevederile secțiunii 8.5 Etapa precontractuală din *Ghidul solicitantului - Condiții generale de accesare a fondurilor în cadrul POR 2014-2020 (cu modificările și completările ulterioare).*  **Situațiilor care pot face/fac obiectul soluționării acestora în etapa de implementare a proiectului sunt exceptate de la** *termenul limită de depunere a documentelor aferente.*  Dacă în urma completării grilelor de verificare a documentațiilor tehnico-economice, proiectul a fost declarat neconform din punct de vedere al conformității acestora în urma celor 2 solicitări de clarificări, acesta va fi respins din cadrul procesului de evaluare și selecție indiferent de punctajul obținut în urma completării grilei de evaluare tehnică și financiară. |

În cazul în care în cadrul etapei de evaluare tehnică și financiară sunt descoperite probleme legate de lucrările/problemele marginale care se execută sau nu asupra imobilului pentru care se demonstrează drepturile reale prevăzute de prezentul ghid, se va notifica solicitantul solicitându-se memoriul tehnic din partea proiectantului care să confirme faptul că proiectul este funcțional și cu excluderea lucrărilor respective. Dacă răspunsul este pozitiv, cheltuielile corespunzătoare lucrărilor în cauză vor fi trecute la secțiunea de cheltuieli ne-eligibile/se vor elimina din proiect. Dacă răspunsul este negativ, solicitantul se angajează să asigure reproiectarea, grila ETF fiind închisă cu obligatia depunerii documentului rezultat în urma reproiectării în termenul de 30 de zile din etapa precontractuală, calculat de la data primirii de către solicitant a notificării privind demararea etapei precontractuale. În acest caz, se realizează o evaluare simplicată asupra documentului transmis.

În cazul în care situația se descoperă în etapa de verificare a conformității administrative și eligibilității, grila se poate finaliza cu recomandarea de verificare a aspectelor respective în etapa următoare a procesului de evaluare. Ulterior, în funcție de situația identificată, se poate proceda similar ca mai sus.

În cazul în care se identifică o situație similară în precontractare, se va realiza o evaluare simplificată care se poate finaliza cu recomandarea de reproiectare și/sau cu eliminarea din proiect și/sau cu includerea cheltuielilor pe ne-eligibil. În acest caz, prin excepție de la termenul maxim cu privire la etapa precontractuală, se va acorda un termen pentru reproiectare, iar contractul de finanțare nu se va încheia până la soluționarea problemei. **Modalitatea de realizare a evaluării simplificate va fi stabilită prin instrucțiune a AMPOR.**

În cadrul etapei de vizită la fața locului pot fi preluate documente suplimentare legate de modificările intervenite asupra documentației tehnico-economice și/sau altor anexe la cererea de finanțare. **Solicitantul va fi notificat asupra actualizării respectivelor documente în MYSMIS în etapa precontractuală**. Se vor lua in considerare documentele respective în acordarea punctajelor în cadrul grilei de evaluare tehnică și financiare.

## 5.3 Renunțarea la cererea de finanțare și restituirea documentației

Se realizează conform ***Ghidului solicitantului - Condiții generale de accesare a fondurilor în cadrul POR 2014-2020***, sectiunea 8.3.

## 5.4 Contestații

Procedura de depunere şi soluţionare a contestaţiilor în cadrul prezentelor apeluri de proiecte se realizează conform ***Ghidului solicitantului - Condiții generale de accesare a fondurilor în cadrul POR 2014-2020***, sectiunea 8.4.

## 5.5 Etapa precontractuală

Procedura de contractare a proiectelor în cadrul prezentelor apeluri de proiecte se realizează în conformitate cu subsecțiunile 8.5, respectiv 8.6 din cadrul ***Ghidului solicitantului -Condiții generale de accesare a fondurilor în cadrul POR 2014-2020***, cu excepțiile prevăzute în cadrul prezentului ghid.

Pentru demararea etapei precontractuale proiectele trebuie să obțină punctajul minim pentru a fi acceptat în urma evaluării tehnice și financiare, în conformitate cu prevederile prezentului ghid

Contractul de finanțare se va semna la faza DALI sau PT, în funcție de documentele anexate la cererea de finanțare și evaluate pe parcursul etapelor de evaluare și selecție.

În această etapă se va avea în vedere respectarea recomandărilor experților evaluatori independenţi.

## 5.6 Contractarea proiectelor. Clauze contractuale generale, aspecte financiare, monitorizarea realizării activităților proiectului, modificarea contractului de finanțare.

Modelul standard de contract de finanțare utilizat pentru contractarea proiectelor selectate în urma procesului de evaluare și selecție este cel prezentat în cadrul Anexei la Ghidul solicitantului - Condiții generale de accesare a fondurilor în cadrul POR 2014-2020 (cu modificările și completările ulterioare).

Menționăm că AMPOR din cadrul MDRAP poate aduce modificări asupra acestui document înainte de semnarea contractului de finanţare, sau ulterior semnării prin acte adiţionale, în baza modificărilor legislative cu impact asupra clauzelor contractuale sau în alte cazuri obiectiv justificate.

Formularul cererii de finanţare completat şi anexele la aceasta vor face parte integrantă din contractul de finanţare ca anexe la acesta.

**Pe langă clauzele standard prevăzute în cadrul respectivului contract, vă atragem atenția asupra unor clauze specifice aplicabile proiectelor contractate în cadrul prezentelor apeluri de proiecte care se regăsesc în cadrul Anexei specifice la prezentul ghid.**

# 6. Modificarea ghidului solicitantului

Modificările la prezentul ghid se vor realiza în conformitate cu secțiunea 9 din cadrul ***Ghidului solicitantului - Condiții generale de accesare a fondurilor în cadrul POR 2014-2020, cu modificările şi completările ulterioare.***

# 7. Anexe

Anexa 1- Formatul cererii de finanțare

Anexa 2 - Instructiuni de completare a formularului cererii de finanțare

Anexa 3 - Declarația de eligibilitate

Anexa 4 - Declaratie de angajament

Anexa 5 - Declarația privind nedeductibilitatea TVA

Anexa 6 - Lista de echipamente și/sau lucrări și/sau servicii și/sau dotări

Anexa 7 - Declaraţia privind realizarea de modificări pe parcursul procesului de evaluare

Anexa 8 - Notă privind încadrarea în standardele de cost (model orientativ)

Anexa 9 - Hotărâre de aprobare a proiectului (model orientativ)

Anexa 10 - Grila CAE 8.1.A

Anexa 11 - Grila de evaluare tehnică și financiară 8.1.A

Anexa 12 - Grila de analiză a conformităţii Studiului de fezabilitate / Documentaţiei de avizare a lucrărilor de intervenţii (SF/DALI conform Hotărârii Guvernului nr. 28 din 09 ianuarie 2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii)

Anexa 13 - Grila de analiză a conformității proiectului tehnic (PT – Ordinul Ministerului Dezvoltării Lucrărilor Publice și Locuințelor nr. 863 din 2 iulie 2008 pentru aprobarea "Instrucţiunilor de aplicare a unor prevederi din Hotărârea Guvernului nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii

Anexa 14 - Grila de analiză a conformităţii documentaţiei de avizare a lucrărilor de intervenţii (DALI conform Hotărârii Guvernului nr 907 din 29 noiembrie 2016 privind etapele de elaborare și conținutul – cadru al documentațiilor tehnico-economice aferente obiectivelor / proiectelor de investiții finanțate din fonduri publice)

Anexa 15 - Grila de analiză a conformităţii Studiului de fezabilitate (SF OBIECTIV MIXT - conform Hotărârii Guvernului nr 907 din 29 noiembrie 2016 privind etapele de elaborare și conținutul – cadru al documentațiilor tehnico-economice aferente obiectivelor / proiectelor de investiții finanțate din fonduri publice)

Anexa 16 - Grila de analiză a conformității proiectului tehnic (PT- conform Hotărârii Guvernului nr 907 din 29 noiembrie 2016 privind etapele de elaborare și conținutul – cadru al documentațiilor tehnico-economice aferente obiectivelor / proiectelor de investiții finanțate din fonduri publice)

Anexa 17 - Clauze specifice aplicabile proiectelor contractate în cadrul apelurilor de proiecte P.O.R./2017/8/8.1/8.1.A/1/7 regiuni și P.O.R./2017/8/8.1/8.1.A/1/ITI

Anexa 18 -Calcul servicii ambulatorii contractate cu casa de asigurări de sănătate județeană

Anexa 19 - Listă județe prioritare identificate în Planurile Regionale de Sănătate

Anexa 20 - Machetă proiecte generatoare de venituri

1. Aprobată de Hotărârea Guvernului nr. 1028 din 18 Noiembrie 2014 privind aprobarea Strategiei naţionale de sănătate 2014-2020 şi a Planului de acţiuni pe perioada 2014-2020 pentru implementarea Strategiei naţionale, cu modificările și completările ulterioare. [↑](#footnote-ref-1)
2. http://ec.europa.eu/budget/contracts\_grants/info\_contracts/inforeuro/index\_en.cfm [↑](#footnote-ref-2)
3. Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului [↑](#footnote-ref-3)
4. REGULAMENTUL DELEGAT (UE) NR. 480/2014 AL COMISIEI din 3 martie 2014 de completare a Regulamentului (UE) nr. 1303/2013 al Parlamentului European și al Consiliului de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime [↑](#footnote-ref-4)
5. http://ec.europa.eu/regional\_policy/en/information/publications/guides/2014/guide-to-cost-benefit-analysis-of-investment-projects-for-cohesion-policy-2014-2020 [↑](#footnote-ref-5)
6. Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului [↑](#footnote-ref-6)
7. Regulamentul al Parlamentului European și al Consiliului nr. 1303/2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului [↑](#footnote-ref-7)
8. Idem 7 [↑](#footnote-ref-8)
9. Legea nr. 50/1991 privind autorizarea executării lucrărilor de construcții [↑](#footnote-ref-9)
10. A se vedea **Ordinul Ministrului Sănătății nr. 153 din 26 februarie 2003** pentru aprobarea Normelor metodologice privind înfiinţarea, organizarea şi funcţionarea cabinetelor medicale, Anexa 2 **.** [↑](#footnote-ref-10)
11. Instrucțiunea AMPOR nr. 34/04.04.2017 . [↑](#footnote-ref-11)
12. Art 7, alin 1, litera b, în conformitate cu prevederile legii 50/ 1991, republicată, cu modificările și completările ulterioare; [↑](#footnote-ref-12)
13. Se recomandă citirea Art. 15 al Hotărârii Guvernului  **nr. 28 din 09 ianuarie 2008** privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii [↑](#footnote-ref-13)
14. Idem 18 [↑](#footnote-ref-14)